text:
CHITSAUKO 3
Ida Vaya Vanodiwa naMwari
“Munhu anofamba nevanhu vakachenjera achava akachenjera.”—ZVIREVO 13:20.
1-3. (a) Ichokwadi chipi chisingarambiki chinotaurwa neBhaibheri? (b) Tingasarudza sei shamwari dzinotivaka?
VANHU vanogona kunzi vakaita sechipanji; chinonwiririra chero zviri pachinenge chaiswa. Zviri nyore zvikuru kutevedzera tsika, mararamiro uye unhu hwevanhu vatinoshamwaridzana navo kunyange tisiri kuziva kuti ndizvo zviri kuitika.
2 Bhaibheri rinotaura chokwadi chisingarambiki parinoti: “Munhu anofamba nevanhu vakachenjera achava akachenjera, asi iye anofambidzana nemapenzi zvichamuipira.” (Zvirevo 13:20) Chirevo ichi hachisi kungotaura nezvomunhu watinoonana naye nenguva dziri kure. Mashoko okuti “anofamba nevanhu” anoreva ushamwari hunogara huripo. * Richitaura nezvendima iyi, rimwe bhuku rinotsanangura mashoko omuBhaibheri rinoti: “Kufamba nomumwe munhu kuri kureva kuwirirana uye kuva mukombe nechirongo.” Haubvumi here kuti tinowanzotevedzera vanhu vatinoda? Sezvo mwoyo yedu iri pavanhu vatinoda, zviri nyore kuti vatiite kuti tive vanhu vakanaka kana kuti vakaipa.
3 Kuti tirambe tiri murudo rwaMwari, zvinokosha kuti titsvake shamwari dzinotivaka. Tingazviita sei? Muchidimbu tingati tinofanira kuda vaya vanodiwa naMwari, toita kuti shamwari dzake dzive dzeduwo. Pafunge. Ndedzipi shamwari dziri nani dzatingawana dzingapfuura dziya dzine unhu hunodiwa naJehovha? Saka iye zvino ngationgororei kuti Mwari anoda vanhu vakaita sei. Kana tava kuziva maonero aJehovha, tinenge tava kukwanisa kusarudza shamwari dzakanaka.
VANHU VANOSARUDZWA NAMWARI SESHAMWARI
4. Nei Jehovha aine kodzero yokusarudza shamwari, uye nei akati nezvaAbrahamu “shamwari yangu”?
4 Panyaya yeshamwari, Jehovha haangosarudzi wose wose. Izvozvo zvakakodzera nokuti ndiye Changamire Ishe wezvinhu zvose zvakasikwa, saka kushamwaridzana naye chikomborero chakakura kupfuura zvose. Saka ndivanaani vaanosarudza kuti vave shamwari dzake? Jehovha anoswedera pedyo nevaya vanovimba naye uye vanotenda maari zvizere. Somuenzaniso funga nezvaAbrahamu, murume aiva nokutenda kwaishamisa. Hapana muedzo wokutenda unopfuura wokuti baba vakumbirwe kuuraya mwana wavo sechibayiro. * Asi Abrahamu “akaita sokunge akanga atobayira Isaka,” achitenda zvakazara kuti “Mwari akanga achikwanisa kumumutsa kunyange kubva kuvakafa.” (VaHebheru 11:17-19) Kutenda uye kuteerera kwakaita Abrahamu ndiko kwakaita kuti Jehovha azomuti “shamwari yangu.”—Isaya 41:8; Jakobho 2:21-23.
5. Jehovha anoona sei vaya vanomuteerera nokuvimbika?
5 Jehovha anokoshesa zvikuru vanhu vanomuteerera nokuvimbika. Anoda vaya vanokoshesa kuvimbika kwaari kupfuura zvimwe zvinhu zvose. (Verenga 2 Samueri 22:26.) Sezvatakaona muChitsauko 1 chebhuku rino, Jehovha anofarira zvikuru vaya vanosarudza kumuteerera zvichibva pamwoyo. Zvirevo 3:32 inoti iye “anoshamwaridzana nevakarurama.” Vaya vanoita zvinodiwa naMwari nokuvimbika vanokokwa naJehovha nomutsa: Vanogona kuva vaeni ‘mutende’ rake, kureva kuti vanokokwa kuti vamunamate uye kuti vakwanise kutaura naye vachinyengetera pavanongodira.—Pisarema 15:1-5.
6. Tingaratidza sei kuti tinoda Jesu, uye Jehovha anonzwa sei nezvevaya vanoda Mwanakomana wake?
6 Jehovha anoda vaya vanoda Jesu, Mwanakomana wake akaberekwa ari oga. Jesu akati: “Kana munhu achindida, achachengeta shoko rangu, uye Baba vangu vachamuda, uye tichauya kwaari togara naye.” (Johani 14:23) Tingaratidza sei kuti tinoda Jesu? Hapana zvimwe kunze kwokutevedzera mirayiro yake, inosanganisira basa rokuparidza mashoko akanaka nokuita vadzidzi. (Mateu 28:19, 20; Johani 14:15, 21) Tinoratidzawo kuti tinoda Jesu ‘patinonyatsotevera tsoka dzake’ tichimutevedzera mumashoko nezviito nepatinogona napo sevanhu vane chivi. (1 Petro 2:21) Jehovha anofadzwa kwazvo nezvinoedza kuitwa nevaya vanoda Mwanakomana wake zvichiita kuti vararame vachimutevedzera.
7. Nei kuri kuchenjera kushamwaridzana neshamwari dzaJehovha?
7 Kutenda, kuvimbika, kuteerera, uye kuda Jesu nezvaanodzidzisa, zvinhu zvinotsvakwa naJehovha muvanhu vaanoti ishamwari dzake. Mumwe nomumwe wedu anofanira kuzvibvunza kuti: ‘Shamwari dzangu dzepedyo ndizvo zvadziri here? Shamwari dzaJehovha ndidzo shamwari dzanguwo here?’ Kana tikazvibvunza mibvunzo iyoyo tinenge taratidza kuchenjera. Vanhu vanovavarira kuva nounhu hunodiwa naMwari uye vanoshingairira kuparidza mashoko akanaka oUmambo vanotiita kuti tirambe tiine shungu dzekufadza Mwari.—Ona bhokisi rakanzi “ Shamwari Yakanaka Yakaita Sei?”
KUDZIDZA PAMUENZANISO WOMUBHAIBHERI
8. Unonzwa sei paunoverenga nezvoushamwari hwaiva (a) naNaomi naRute? (b) nevaHebheru vechiduku vatatu? (c) naPauro naTimoti?
8 Magwaro ane mienzaniso yakawanda yevanhu vakabatsirwa nokusarudza shamwari dzakanaka. Unogona kuverenga nezvoushamwari hwaNaomi nomuroora wake Rute, hwevaHebheru vechiduku vatatu vakaramba vakabatana muBhabhironi, uyewo hwaPauro naTimoti. (Rute 1:16; Dhanieri 3:17, 18; 1 VaKorinde 4:17; VaFiripi 2:20-22) Zvisinei, ngatimbotarisai mumwe muenzaniso unoshamisa: ushamwari hwaDhavhidhi naJonatani.
9, 10. Chii chakaita kuti Dhavhidhi naJonatani vave bhandi nebhurugwa?
9 Bhaibheri rinoti Dhavhidhi paakauraya Goriyati, “mweya waJonatani wakanamatirana nomweya waDhavhidhi, Jonatani akatanga kumuda sokuda kwaaiita mweya wake.” (1 Samueri 18:1) Ushamwari hwavo hwakabva hwatanga, zvokuti kunyange vaiva vemazera akasiyana, vakaramba vachiwirirana kusvika pakafa Jonatani muhondo. * (2 Samueri 1:26) Chii chakavaita kuti vabve vava bhandi nebhurugwa?
10 Dhavhidhi naJonatani vakabatanidzwa nokuda kwavaiita Mwari uye chido chavo chakasimba chokuramba vakatendeka kwaari. Kunamata ndiko kwaibatanidza varume vaviri ava. Vose vaiva nounhu hwaiita kuti vadanane. Jonatani anofanira kunge akafadzwa noushingi uye kushingaira kwaiita mukomana uyu akanga asingatyi kumiririra zita raJehovha. Uyuwo Dhavhidhi anofanira kunge airemekedza murume uyu aiva mukuru kwaari. Jonatani aitsigira urongwa hwaJehovha uye ainyanya kukoshesa zvido zvaDhavhidhi kupfuura zvake. Somuenzaniso, funga zvakaitika apo zvinhu zvakanga zvaomera Dhavhidhi, achidzungaira musango achitiza Mambo Sauro akaipa, baba vaJonatani. Achiratidza kuvimbika kunoshamisa, Jonatani ndiye ‘akatoenda kwaiva naDhavhidhi . . . kuti asimbise ruoko rwake pamusoro paMwari.’ (1 Samueri 23:16) Funga kuti Dhavhidhi anofanira kuva akanzwa sei pakauya shamwari yake yepamwoyo kuzomutsigira nokumukurudzira! *
11. Panyaya yeushamwari, tinodzidzei pana Jonatani naDhavhidhi?
11 Tinodzidzei pana Jonatani naDhavhidhi? Chikuru chatinodzidza ndechokuti, chinhu chinokosha kupfuura zvose kushamwari ndechokuti dzose dzide Mwari. Patinofambidzana nevanhu vanotenda zvatinotenda, vane tsika sedzedu, uye vane chido chakafanana nechedu chokuramba vakatendeka kuna Mwari, tinopanana mazano, tichitaurirana manzwiro edu uye zvatakasangana nazvo zvinokurudzira nezvinovaka. (Verenga VaRoma 1:11, 12.) Shamwari dzinoda Mwari zvakadaro tinodziwana pakati pevatinonamata navo. Saka zvinoreva here kuti munhu wose anopinda misangano paImba yoUmambo ishamwari yakanaka? Kwete hazvo.
KUSARUDZA SHAMWARI DZEPEDYO
12, 13. (a) Nei tichifanira kuita zvokusarudza shamwari kunyange pakati pevaKristu? (b) VaKristu vekutanga vaiva nedambudziko rei, uye Pauro akavanyevera zvakasimba achitii?
12 Kunyange muungano, tinofanira kuita zvokusarudza shamwari kuitira kuti tiwane dzinotivaka panyaya dzokunamata. Izvi zvinofanira kutishamisa here? Hazvingashamisi hazvo. Vamwe vaKristu vari muungano vanotora nguva kuti vave noukama hwakasimba naMwari, sezvinongoitawo michero iri pamuti iyo isingaibvi nguva imwe chete. Saka muungano chero ipi zvayo, tinowana vaKristu vane ukama naMwari huri pazvidanho zvakasiyana-siyana. (VaHebheru 5:12–6:3) Zviri pachena kuti tinofanira kuva nomwoyo murefu uye rudo kuvatsva nevaya vasina kusimba, nokuti tinoda kuvabatsira kusimbisa ukama hwavo naMwari.—VaRoma 14:1; 15:1.
13 Dzimwe nguva muungano munogona kumboitika zvimwe zvinhu zvingada kuti tichenjerere vatinoshamwaridzana navo. Vamwe vanhu vangaita zvinhu zvinosiya vamwe vaine mibvunzo. Vamwe vanogona kutanga tsika yokungoshora kana kuti kungonyunyuta pose pose. Ungano dzevaKristu vekutanga dzaivawo nedambudziko rakadaro. Kunyange zvazvo vakawanda vakanga vakatendeseka, paiva nevamwe vakanga vasingaiti zvakanaka. Muapostora Pauro akanyevera ungano yokuKorinde nemhaka yevamwe vakanga vasingararami maererano nedzidziso dzechiKristu achiti: “Musatsauswa. Ushamwari hwakaipa hunoshatisa tsika dzinobatsira.” (1 VaKorinde 15:12, 33) Pauro akanyevera Timoti kuti kunyange pakati pevamwe vaKristu pangava nevamwe vasingazvibati zvakanaka. Timoti akaudzwa kuti atambire kure nevakadaro, kureva kuti vasava shamwari dzake dzepedyo.
14. Tingashandisa sei zvinorehwa nenyevero yaPauro pamusoro peshamwari?
14 Tingashandisa sei zvinorehwa nenyevero yaPauro? Nokurega kuva noushamwari hwepedyo naani zvake, angava muungano kana kuti kunze, anogona kushatisa unhu hwedu. (2 VaTesaronika 3:6, 7, 14) Tinofanira kuchengetedza ukama hwedu naMwari. Yeuka kuti takafanana nechipanji, tinotora mafungiro nemaitiro eshamwari dzedu. Sezvo tisingagoni kunyika chipanji muvhiniga totarisira kuchibudisa chava nemvura, hatigoniwo kushamwaridzana nevanhu vane unhu hwakaipa totarisira kuzova nehwakanaka.—1 VaKorinde 5:6.
Unogona kuwana shamwari dzakanaka pane vaunonamata navo
15. Ungaita sei kuti uwane shamwari dzinonyatsoda zvokunamata?
15 Tinofara nokuti mukana wokuwana shamwari dzakanaka pakati pevatinonamata navo wakakura zvechokwadi. (Pisarema 133:1) Muungano ungawana sei shamwari dzinonyatsoda zvokunamata? Kana iwe uchiedza kuva nounhu hunodiwa naMwari, vaya vari kuedzawo kudaro vanobva vada kuva pedyo newe. Iwewo unofanira kutora matanho okuti uve neshamwari itsva. (Ona bhokisi rakanzi “ Zvatakaita Kuti Tive Neshamwari Dzakanaka.”) Tsvaka vaya vane unhu hwaunoda kuva nahwo. Shandisa zano reBhaibheri rokuti “wedzerai,” wotsvaka shamwari pane vaunonamata navo pasinei norudzi rwavo kana kuti nyika yavanobva. (2 VaKorinde 6:13; verenga 1 Petro 2:17.) Usangoti kwati kwati nevezera rako chete. Yeuka kuti Jonatani aiva mukuru kuna Dhavhidhi nokure. Vanhu vakura vanogona kukupa ruzivo rwakawanda uye uchenjeri.
PAKAVA NEKUPESANA
16, 17. Kana watinonamata naye akatirwadzisa neimwe nzira, nei tisingafaniri kusiya ungano?
16 Sezvo vanhu vari muungano vaine unhu hwakasiyana-siyana uye mamiriro ezvinhu akasiyana-siyana, vanogona kumbopesana. Mumwe watinonamata naye angataura kana kuita zvinhu zvinotirwadza. (Zvirevo 12:18) Dzimwe nguva chingapesanisa vanhu, kusiyana kwounhu, kusanzwisisana, kana kuti kuona zvinhu nenzira dzakasiyana. Tichabva tagumburwa zvekuti tingabva tasiya ungano here? Hatizoiti izvozvo kana tichinyatsoda Jehovha uye vaya vaanoda.
17 Sezvo ari iye Musiki wedu uye Mutsigiri Woupenyu, Jehovha ane kodzero yokuti timude uye tizvipire kwaari zvizere. (Zvakazarurwa 4:11) Uyezve zvakakodzera kuti titsigire nokuvimbika ungano yaanoshandisa. (VaHebheru 13:17) Saka kana mumwe watinonamata naye akatirwadzisa kana kutiodza mwoyo, hatizoratidzi kunyunyuta nokusiya ungano. Tingasiyirei ungano? Jehovha haasi iye anenge atitadzira. Kana tichida Jehovha hatingambofi takamusiya pamwe nevanhu vake!—Verenga Pisarema 119:165.
18. (a) Tingaitei kuti tibatsire kuti muungano muve norugare? (b) Kukanganwira kana paine chikonzero chakanaka kunounza zvikomborero zvipi?
18 Kuda kwatinoita vatinonamata navo kunoita kuti tiite kuti muungano muve norugare. Jehovha haatarisiri kuti vanhu vaanoda vasatombotadza, saka isu ndizvo zvatinofanira kuitawo. Rudo runoita kuti tisatarise tunhu tuduku tunokanganiswa nevamwe, tichiyeuka kuti tose tinotadza. (Zvirevo 17:9; 1 Petro 4:8) Rudo runoita kuti tirambe ‘tichikanganwirana nomwoyo wose.’ (VaKorose 3:13) Hapasi pose pazviri nyore kushandisa zano iri. Kana tikarega pfungwa dzakaipa dzichitikurira, tinogona kuramba takagumbuka, zvimwe tichifunga kuti kugumbuka kwedu kuri kuranga munhu akatikanganisira. Asi chokwadi ndechokuti kana tichiramba takagumbuka tiri kutozvikuvadza. Kukanganwira kana paine chikonzero chakanaka, kunounza zvikomborero zvakawanda. (Ruka 17:3, 4) Kunotipa rugare mupfungwa nomumwoyo, kunochengeta rugare muungano uye, kupfuura zvose, kunochengetedza ukama hwedu naJehovha.—Mateu 6:14, 15; VaRoma 14:19.
PAZVAKAKODZERA KUGURA USHAMWARI
19. Zvii zvingaita kuti tizogura ushamwari nomumwe munhu?
19 Dzimwe nguva tinoudzwa kuti tigure ushamwari nomumwe munhu anga ari muungano. Izvi zvinoitika panodzingwa mumwe munhu anenge achityora mitemo yaMwari asingapfidzi kana kuti atsauka pakutenda kuburikidza nokudzidzisa dzidziso yenhema, kana kuti paanozvibvisa oga musangano. Shoko raMwari rinotiudza zvakajeka kuti ‘tirege kufambidzana’ nevakadaro. * (Verenga 1 VaKorinde 5:11-13; 2 Johani 9-11) Zvechokwadi zvingava zvakaoma kuti tisiyane nomumwe munhu zvichida anga ari shamwari kana kuti hama yepedyo. Tichatsigira Jehovha zvakasimba here tichiratidza kuti takavimbika kwaari nokumitemo yake yakarurama zvokuti hapana chinouya pakati pedu naye? Yeuka kuti Jehovha anokoshesa zvikuru kuvimbika nokuteerera.
20, 21. (a) Nei kudzinga vanhu muungano kuchiratidza rudo? (b) Nei zvichikosha kuti tisarudze shamwari nokungwarira?
20 Urongwa hwokudzinga hunoratidza kuti Jehovha anotida zvechokwadi. Sei?Kudzinga mutadzi anenge asingapfidzi kunoratidza kuda zita raJehovha dzvene nezvose zvarinomiririra. (1 Petro 1:15, 16) Kudzinga kunoita kuti ungano igare yakachena. Vaya vakatendeka vanochengetedzwa kuti varege kusvibiswa nevanhu vanotadza nemaune saka vanogona kuenderera mberi vachinamata vachiziva kuti ungano yakavadzivirira kuti vasakanganiswe nenyika ino yakaipa. (1 VaKorinde 5:7; VaHebheru 12:15, 16) Chirango chacho chakasimba chinoratidza kuti mutadzi ari kudiwa. Pamwe izvozvo zvinobva zvamupengenutsa zvoita kuti atore matanho anodiwa kuti adzoke kuna Jehovha.—VaHebheru 12:11.
21 Hatigoni kuramba chokwadi chokuti vanhu vatinoshamwaridzana navo vanogona kutivaka kana kuti kutiparadza. Saka zvinokosha kuti tisarudze shamwari nokungwarira. Kana tichiita kuti shamwari dzaJehovha dzive dzeduwo, uye tichida vaya vanodiwa naMwari, tichava neshamwari dzakawanda dzakanaka zvikuru. Kufanana nechipanji, zvatinonwiririra kwavari zvichatibatsira kuti tizadzise chido chedu chekufadza Jehovha.
^ ndima 2 Shoko rechiHebheru rakashandurwa kuti “fambidzana” rinoshandurwawo kuti “shamwaridzana.”
^ ndima 4 Paakakumbira Abrahamu kuita izvi, Jehovha aipa mufananidzo wezvaazoita iye pachake achipa Mwanakomana wake akaberekwa ari oga. (Johani 3:16) Panyaya yaAbrahamu, Jehovha akapindira akamupa gondohwe rakatsiva Isaka.
^ ndima 9 Dhavhidhi aiva ‘mukomana hake,’ paakauraya Goriyati uye aiva nemakore anenge 30 pakazofa Jonatani. (1 Samueri 17:33; 31:2; 2 Samueri 5:4) Zvinoratidza kuti Jonatani, uyo angangove aiva nemakore 60 paakazofa, aiva mukuru kuna Dhavhidhi nemakore anenge 30.
^ ndima 10 Sezvakanyorwa pana 1 Samueri 23:17, Jonatani akataura zvinhu zvishanu kuti akurudzire Dhavhidhi: (1) Akakurudzira Dhavhidhi kuti asatye. (2) Akaudza Dhavhidhi kuti aiva nechokwadi chokuti zvaiitwa naSauro zvaisazobudirira. (3) Akayeuchidza Dhavhidhi kuti aizova mambo sokuvimbisa kwaive kwaitwa naMwari. (4) Akamuvimbisa kuti aizova akavimbika kwaari. (5) Akaudza Dhavhidhi kuti kunyange Sauro aiziva kuti Jonatani aive akavimbika kuna Dhavhidhi.
^ ndima 19 Kuti uwane mamwe mashoko nezvokuti ungaita sei nevanhu vakadzingwa kana kuti vakazvibvisa musangano, ona Mashoko Okuwedzera, panyaya inoti “Mabatiro Atinofanira Kuita Munhu Akadzingwa.”
Inzwa zvimwe
Vanhu vaJehovha Vanoramba “Zvinhu Zvisina Kururama”
Mashoko okuti kuramba “zvinhu zvisina kururama” anoenderana sei nezvakaitika mumazuva aMosesi? Tinodzidzei pazviitiko izvozvo?
Ngwarira Shamwari Dzakaipa Mumazuva Ano Okupedzisira
Shamwari dzako hadzisi vanhu vaya vaunopedza nguva navo chete.


c: text/html

text:
Petro Ndiye Aiva Papa Wokutanga Here?
“Mukuru wevapristi Jorge Mario Bergoglio, S.J., akasarudzwa kuti ave Papa wechechi yeRoma wechi265, achitora chinzvimbo chaPetro.”—VATICAN INFORMATION SERVICE, VATICAN CITY, MARCH 13, 2013.
“Papa wechechi yeRoma ndiye ane simba pamusoro peChechi pasi pose sezvo ari iye akatsiva Musande Petro, uyo akapiwa simba iroro naJesu.”—THE PRIMACY OF THE BISHOP OF ROME DURING THE FIRST THREE CENTURIES, 1903, BY VINCENT ERMONI.
“Kana paine munhu anoti . . . Papa wechechi yeRoma haana simba seraiva naPetro uyo ainge akaropafadzwa; ngaaonekwe semunhu apandukira chechi.”—THE FIRST VATICAN COUNCIL, JULY 18, 1870.
MAMIRIYONI evanhu vechechi yeRoma pasi rose, vanoremekedza chaizvo mutemo uyu wakadzikwa muna 1870 neVatican Council yekutanga, uye mutemo iwoyo idzidziso yavanofanira kubvuma vachida vasingade. Asi, mubvunzo watingabvunza ndewekuti, Dzidziso iyoyo inobva muMagwaro here? Ko ndizvo here kuti Pope Francis ndiye ava pachinzvimbo chemuapostora Petro? Uyewo Petro ndiye aiva Papa wokutanga here?
“PAMUSORO PORUWARE URWU NDICHAVAKA KEREKE YANGU”
Mutemo wakadzikwa muna 1870 neVatican Council waibva zvikurukuru pamanzwisisiro avaiita Mateu 16:16-19 naJohani 21:15-17. Kukurukura kwakaita Jesu naPetro mundima idzi dzeBhaibheri nedzimwewo, kunoratidza kuti muapostora Petro aiva nebasa rinokosha paitanga chiKristu. Pavakatanga kuonana naPetro, Jesu akatotaura kuti Petro aizofanana nedombo pane zvaaizoita muupenyu hwake. (Johani 1:42) Ko Jesu akapa Petro masimba ekutonga muchechi here?
Pana Mateu 16:17, 18, pane mashoko akataurwa naJesu kuna Petro ekuti: “Ndinoti kwauri, ndiwe Petirosi [kana kuti Petro, zita rinoreva kuti “dombo”], pamusoro poruware urwu ndichavaka kereke yangu.” * Jesu aireva here kuti “kereke” yake kana kuti ungano, yaizovakirwa pana Petro, munhu wenyama? Ko Petro ndiye here aifanira kuzova mukuru pavateveri vose vaJesu? Vamwe vaapostora vaivapo vakanzwisisa sei mashoko aJesu? Mabhuku eEvhangeri anoratidza kuti papfuura mazuva, vadzidzi vaJesu vaigara vachiitisana nharo dzokuti ndiani aiva mukuru pakati pavo. (Mateu 20:20-27; Mako 9:33-35; Ruka 22:24-26) Saka kudai kuri kuti Jesu ainge apa Petro masimba ekuva mukuru wevaapostora vese, vaizodai vakanetsana kuti ndiani aiva mukuru here?
Ko Petro pachake, akanzwisisa sei mashoko aJesu? Sezvo Petro aiva werudzi rwechiIsraeri, anofanira kunge aiziva uprofita hwakati kuti hwechiHebheru hwaitaura ‘nezvedombo’ kana kuti ‘ibwe rekona.’ (Isaya 8: 13, 14; 28:16; Zekariya 3:9) Mutsamba yaakanyorera vaainamata navo, Petro akatsanangura kuti “ibwe rekona” rakataurwa mune humwe uprofita hwacho ndiIshe Jesu Kristu, kureva Mesiya. Petro akashandisa shoko rechiGiriki rekuti pe’tra (shoko rinowanikawo mumashoko aJesu ari pana Mateu 16:18) achireva Kristu chete.—1 Petro 2:4-8.
Muapostora Pauro aiva mumwe wevateveri vakatendeka vaJesu. Pauro aifunga here kuti Jesu akanga apa Petro simba pamusoro pevamwe? Pauro akanyora kuti Petro aiva mumwe wevaya “vainzi mbiru” zvichiratidza kuti aiziva kuti Petro aiva nebasa rinokosha muungano yechiKristu. Saka Pauro aiziva kuti kwaisangova ‘nembiru’ imwe chete. (VaGaratiya 2:9) Uyewo kana kuri kuti Petro ainge agadzwa naJesu semusoro weungano, zvaisazova nemusoro kuti angoperera pakunzi mbiru nevaainamata navo.
Paakanyora nezvezvimwe zvisina kukodzera zvaiitwa naPetro pamabatiro aakaita vamwe vanhu, Pauro akataura neruremekedzo asi asingapotereri kuti: “Ndakamudzivisa pachena, nokuti akanga ane mhosva.” (VaGaratiya 2:11-14) Pauro haana kumbova nepfungwa yekuti Kristu akavakira ungano kana kuti chechi yake pana Petro kana kuti pane mumwe munhu wenyama. Asi aiziva kuti nheyo yeungano ndiJesu Kristu. Pauro aiziva kuti ‘dombo iroro ndiKristu.’—1 VaKorinde 3:9-11; 10:4.
‘NDIWE PETRO . . . ’
Saka mashoko ekuti: “Ndiwe Petirosi [Petro], pamusoro poruware urwu ndichavaka kereke yangu” anorevei? Kuti tinzwisise mashoko anenge atorwa pane imwe nyaya, tinofanira kuverenga nyaya yacho yose. Jesu naPetro vakanga vachitaura nezvei? Jesu akanga achangobva kubvunza vadzidzi vake kuti: “Ko imi munoti ndini ani?” Petro akabva angopindura kuti: “Ndimi Kristu, Mwanakomana waMwari mupenyu.” Jesu akamurumbidza, ndokubva awedzera kuti aizovakira “kereke” kana kuti ungano yake ‘paruware’ rwakatosimba kupfuura Petro. Ruware irworwo kana kuti dombo ndiJesu uyo Petro ainge achangobva kutenda maari.—Mateu 16:15-18.
Mashoko ekuti: “Ndiwe Petirosi [Petro], pamusoro poruware urwu ndichavaka kereke yangu” anorevei?
Vakawanda vevainzi ndivo “vanaBaba veChechi” vakanyorawo kuti dombo rinotaurwa pana Mateu 16:18 ndiKristu. Somuenzaniso, makore ari pakati pa401 na500, Augustine akanyora kuti: “Ishe akati: ‘Padombo guru iri ndichavakira ungano yangu,’ nokuti Petro ainge amuudza kuti: Ndimi Kristu, Mwanakomana waMwari mupenyu.’ Saka ndichavakira Chechi yangu padombo guru iri rawatenda mariri.” Augustine akanyora kakawanda kuti “Kristu ndiye Dombo (Petra).”
Kana pakashandiswa dzidziso dzechechi yeRoma dziripo iye zvino, vanhu vakaita saAugustine nevamwe, vaizoonekwa sevapanduki. Sezvakataurwa nemuongorori wezvechitendero wekuSwitzerland anonzi Ulrich Luz, kuwirirana kuri kuita vaongorori veBhaibheri panyaya iyi mazuva ano kungadai kwakarambwa, kuchinzi inhema neVatican Council muna 1870.
PAPA NDIYE ARI PANZVIMBO YAPETRO HERE?
Muapostora Petro ainge asingazive nezvezita rekuti “papa.” Chokwadi ndechekuti mumakore ekuma800, mamwe mabhishopu asiri echechi yeRoma aizvipa zita iroro. Kunyange zvakadaro, zita iroro rakazotanga kushandiswa sezita rekuratidza chigaro makore ekuma1000 ava kunopera. Uyewo pavaKristu vekutanga, hapana aifunga kuti Petro ainge apiwa simba rekuva mukuru kune vamwe uye kuti paizova nevanhu vaizotsiva chinzvimbo chake vachitevedzana. Ndokusaka muzvinafundo wekuGermany anonzi Martin Hengel akazoti “hapana uchapupu hunogutsa hunowanika kune vanoongorora nyaya dzekare kana kuti dzechitendero hunogona kutiratidza kuti chinzvimbo chekuva papa chakabva kupi.”
Kubva pane zvatakurukura, tingati Petro ndiye aiva papa wekutanga here? Pane here aizosara achitora nzvimbo yake? Dzidziso yechechi yeRoma yekuti papa ndiye ane simba pamusoro peChechi pasi rose ndeyemuMagwaro here? Mhinduro yechokwadi yemibvunzo yose iyi ndeyekuti kwete. Chokwadi chiri pachena ndechekuti Jesu akavakira kereke kana kuti ungano yake yechokwadi paari iye pachake. (VaEfeso 2:20) Saka zvakakosha kuti mumwe nemumwe wedu azvibvunze kuti, Ndiri muungano iyi yechokwadi here?
^ ndima 8 Mashoko emuBhaibheri ari munyaya ino akatorwa muThe Bible in Union SHONA Version (Standard Orthography).

robotstxt: allowed

filter: keep


text:
CHITSAUKO 9
“Tizai Ufeve”
“Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu, kuchiva kunokuvadza, nokuchochora uko kunoreva kunamata zvidhori.”—VAKOROSE 3:5.
1, 2. Bharami akaronga sei kuisa vanhu vaJehovha pangozi?
MUREDZI anoenda kunoraura panzvimbo yaanofarira. Ane rudzi rwehove rwaari kuda kubata, saka anosarudza hwambo hwakadai sehwemisi, hunofarirwa nehove dzacho obva akanda chirauro mumvura. Angoti garei, nheme, kana kuti chituba, chinotanga kutamba-tamba, chonyura, uye ohwipura chirauro chake chakabata hove yaanga achida. Anosekerera achiziva kuti hwambo hwaashandisa ndihwo chaihwo.
2 Muna 1473 B.C.E., mumwe murume ainzi Bharami akanyatsofunga nezvohumwe hwambo hwokushandisa. Zvisinei, chaaida kubata vaiva vanhu vaMwari, avo vaiva vakadzika misasa paMapani eMoabhi, pamuganhu weNyika Yakapikirwa. Bharami aizviti muprofita waJehovha, asi chokwadi ndechokuti aiva munhu ane makaro akanga avimbiswa mubhadharo kuti atuke vaIsraeri. Zvisinei, kupindira kwaJehovha kwakaita kuti Bharami atokomborera vaIsraeri. Atsunga kuwana mubhadharo wake, Bharami akafunga kuti zvichida aigona kuita kuti Mwari atuke vanhu vake, kana vakaitwa kuti vamutadzire zvakaipisisa. Achifunga nezvezano iroro, Bharami akashandisa hwambo uhwu—vakadzi veMoabhi vaiita kuti varume vade kuita zvepabonde navo.—Numeri 22:1-7; 31:15, 16; Zvakazarurwa 2:14.
3. Zano raBharami rakabudirira zvakadini?
3 Zano iri rakabudirira here? Hongu, rakati budirirei. Makumi ezviuru zvevarume vechiIsraeri vakadyira pahwambo hwacho nokuita “unzenza nevanasikana veMoabhi.” Vakatotanga kunyange kunamata vamwari veMoabhi, vaisanganisira Bhaari wePeori, mwari wokubereka, kana kuti wezvepabonde. Izvi zvakaita kuti vaIsraeri 24 000 vafire pamuganhu chaipo weNyika Yakapikirwa. Iri raiva dambudziko rakakura zvisingatauriki!—Numeri 25:1-9.
4. Nei zviuru zvevaIsraeri zvakadyira pakuita unzenza?
4 Chii chakaita kuti dambudziko iri riitike? Vakawanda vavo vakava nomwoyo wakaipa ndokusiya Jehovha, anova ndiye akanga avasunungura muIjipiti, avapa zvokudya murenje, uye avatungamirira achivachengetedza kusvika pamuganhu wenyika yakapikirwa. (VaHebheru 3:12) Achitaura nezvenyaya yacho, muapostora Pauro akanyora kuti: “Ngatiregeiwo kuva netsika yokuita ufeve, sevamwe vavo vakaita ufeve, vakazongofa, zviuru makumi maviri nezvitatu pazuva rimwe chete.” *—1 VaKorinde 10:8.
5, 6. Nei nhoroondo yechivi chevaIsraeri paMapani eMoabhi ichitibatsira nhasi?
5 Nhoroondo iri muna Numeri ine zvidzidzo zvakawanda kuvanhu vaMwari nhasi, avo vari pamuganhu wenyika yakapikirwa inotopfuura yevaIsraeri nokure. (1 VaKorinde 10:11) Somuenzaniso, madiro anoita nyika ino zvepabonde anotopfuura evaMoabhi vekare. Uyezve, gore negore zviuru zvevaKristu zvinoita unzenza, hunova ihwo hwambo humwe chete hwakabata vaIsraeri. (2 VaKorinde 2:11) Uye, kufanana naZimri, uyo akaita chivindi akashamisira nomukadzi wechiMidhiyani achipinda naye mutende rake mumusasa wevaIsraeri chaimo, vamwe vanowadzana nevanhu vaMwari nhasi vanofurira vamwe muungano yechiKristu.—Numeri 25:6, 14; Judha 4.
6 Unozviona wava paMapani eMoabhi emazuva ano here? Uri kuona mubayiro wako wokupinda munyika itsva yawanga wakamirira kwenguva refu wava pedyo here? Kana zvakadaro ita zvose zvaunogona kuti urambe uri murudo rwaMwari nokuteerera murayiro wokuti: “Tizai ufeve.”—1 VaKorinde 6:18.
UFEVE CHII?
7, 8. “Ufeve” chii, uye vanohuita vanokohwa sei zvavanodyara?
7 Semashandisirwo arakaitwa muBhaibheri, shoko rokuti “ufeve” (chiGiriki, por·neiʹa) rinoreva kuita zvepabonde kwevanhu vasina kuroorana maererano neMagwaro. Hunosanganisira upombwe, upfambi, kusangana pabonde kwevanhu vasina kuroorana, uyewo kuita zvepabonde nomumuromo kana nokunobuda netsvina uye kubata-bata nhengo dzokubereka nadzo dzomunhu wausina kuroorana naye. Hunosanganisirawo kusangana pabonde kwomurume nomurume kana kuti mukadzi nomukadzi uyewo kushinha nemhuka. *
8 Magwaro akanyatsojeka paanoti vaya vanoita ufeve havagoni kuramba vari muungano yechiKristu uye havazowani upenyu husingaperi. (1 VaKorinde 6:9; Zvakazarurwa 22:15) Uyewo, kunyange iye zvino vanovhiringidza zvinhu zvakawanda nokuti zvinoguma nokuti vasavimbwa navo uye vasazviremekedza, vasawirirana mumhuri dzavo, vave nehana inovapa mhaka, nhumbu dzavasingadi, zvirwere, uye kunyange kufa. (Verenga VaGaratiya 6:7, 8.) Zvino ungatangirei kufamba munzira yakazara nematambudziko zvakadaro? Zvinosuwisa kuti vakawanda havaswerofunga zvose izvozvo pavanotora nhanho yokutanga, iyo inowanzosanganisira kuona zvinonyadzisira.
ZVINONYADZISIRA
—NHANHO YOKUTANGA
9. Kuona zvinonyadzisira hakukuvadzi here sezvinotaurwa nevamwe? Tsanangura.
9 Munyika dzakawanda zvinonyadzisira zvinowanika munzvimbo dzinotengwa mapepanhau nevoruzhinji, mumimhanzi, paterevhizheni, uye zvakazara paIndaneti. * Hazvikuvadzi here, sezvinotaurwa nevamwe? Uku kuzvinyepera chaiko! Vaya vanoona zvinonyadzisira vangapedzisira vava netsika yokuita bonhora uye vava “nechido chinonyadzisa chokurara nomumwe munhu,” icho chingaita kuti munhu ade zvepabonde pose pose, ade kuzviita nenzira dzisingagamuchirwi mutsika dzevanhu, asawirirana newaakaroorana naye, kana kuti atorambane naye. * (VaRoma 1:24-27; VaEfeso 4:19) Mumwe mutsvakurudzi akafananidza kuda kuita zvepabonde pose pose nekenza. Anoti: “Inoramba ichingowedzera uye ichipararira. Haiwanzoperi uye inonetsa kurapa chaizvo.”
10. Tingashandisa sei mashoko ari pana Jakobho 1:14, 15? (Onawo bhokisi rakanzi “ Kuwana Simba Rokuva Netsika Dzakachena.”)
10 Funga nezvemashoko akanyorwa pana Jakobho 1:14, 15 anoti: “Mumwe nomumwe anoedzwa nokutorwa mwoyo onyengerwa nokuchiva kwake. Ipapo kuchiva pakunenge kwakura, kunobereka chivi; chiviwo pachinenge chaitwa, chinokonzera rufu.” Saka kana ukapindwa nepfungwa yakaipa, kurumidza kuita chimwe chinhu kuti uibudise! Somuenzaniso, kana pakangoerekana pava kubuda mifananidzo inonyadzisira, kurumidza kutarisa rutivi, kana kuti dzima kombiyuta yacho, kana kuti chinja purogiramu yeTV. Ita zvose zvaunogona kuti ubvise chido chokuita unzenza chisati chadzika midzi mauri uye chisati chakukurira!—Verenga Mateu 5:29, 30.
11. Patinenge tichirwisa pfungwa dzakaipa, tingaratidza sei kuti tinovimba naJehovha?
11 Hazvishamisi kuti Jehovha, uyo anonyatsotiziva kupfuura zvatinozviita, anotikurudzira achiti: “Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu, kuchiva kunokuvadza, nokuchochora uko kunoreva kunamata zvidhori.” (VaKorose 3:5) Ichokwadi kuti izvi hazvisi nyore. Asi yeuka kuti tina Baba vokudenga vane rudo uye vane mwoyo murefu vokuudza kana zvatiomera. (Pisarema 68:19) Saka kurumidza kuvaudza kana pfungwa dzakaipa dzakupinda. Nyengetera kuti upiwe “simba rinopfuura renguva dzose,” womanikidza pfungwa dzako kuti dzifunge zvimwe zvinhu.—2 VaKorinde 4:7; 1 VaKorinde 9:27; ona bhokisi rakanzi “ Ndingarega Sei Tsika Yakaipa?”
12. “Mwoyo” wedu chii, uye nei tichifanira kuuchengetedza?
12 Murume akachenjera Soromoni akati: “Pazvinhu zvose zvinofanira kuchengetedzwa, chengetedza mwoyo wako, nokuti mauri ndimo mune matsime oupenyu.” (Zvirevo 4:23) “Mwoyo” wedu ndizvo zvatiri nechomukati, zvatiri chaizvo sokuonekwa kwatinoitwa naMwari. Kuwana kwedu upenyu husingaperi hakubvi pakuti vamwe vanotiona sei, asi pakuti Mwari anoona sei “mwoyo” wedu. Ndizvo chete zvinokosha. Asi haisi nyaya yekutamba nayo. Murume akanga akatendeka Jobho akaita sungano kana kuti chibvumirano nemaziso ake, kuti arege kutarisa munhukadzi neziso roruchiva. (Jobho 31:1) Izvi ndizvo zvinofanira kutevedzerwaka izvi! Achiratidza mafungiro akadaro, munyori wepisarema akanyengetera kuti: “Itai kuti maziso angu arege kutarira zvinhu zvisina zvazvinobatsira.”—Pisarema 119:37.
KUSACHENJERA KWADHINA
13. Dhina aiva ani, uye nei masarudziro aakaita shamwari aiva okusachenjera?
13 Sezvatakaona muChitsauko 3, shamwari dzedu dzine simba rokuti tiite zvakanaka kana kuti zvakaipa. (Zvirevo 13:20; verenga 1 VaKorinde 15:33.) Funga nezvomuenzaniso waDhina, mwanasikana waJakobho. Pasinei nokuti akarerwa zvakanaka, Dhina akaita ufuza hwokushamwaridzana nevasikana vechiKenani. Kufanana nevaMoabhi, vaKenani vakanga vasingabviri paunzenza. (Revhitiko 18:6-25) Mukuona kwevarume vechiKenani, kusanganisira Shekemu, uyo “aikudzwa kwazvo” mumba mababa vake, zvaiita sokuti hapana chaivatadzisa kuita zvepabonde naDhina.
14. Kusarudza kwakaita Dhina shamwari kwakakonzera dambudziko sei?
14 Zvimwe Dhina haana kumbofunga nezvenyaya dzepabonde paakaona Shekemu. Zvisinei, Shekemu akaita zvaizongoitwa chero nomuKenani upi zvake kana anzwa kuda kurara nomunhu. Kana Dhina akazoedza kuramba hazvina kubatsira, nokuti Shekemu ‘akamutora, akamubata chibharo.’ Kunenge kuti Shekemu akazotanga ‘kuda’ Dhina, asi izvozvo hazvina kuchinja zvaakanga amuita. (Verenga Genesisi 34:1-4.) Uye Dhina haasi iye oga akatambudzwa nezvakanga zvaitika. Kusarudza kwaakaita shamwari kwakakonzera zviitiko zvakazonyadzisa uye zvakashoresa mhuri yake yose.—Genesisi 34:7, 25-31; VaGaratiya 6:7, 8.
15, 16. Tingawana sei uchenjeri hwechokwadi? (Onawo bhokisi rakanzi “ Magwaro Okufungisisa.”)
15 Kana Dhina aine zvaakadzidza, akazvidzidza nenzira inorwadza. Vaya vanoda uye vanoteerera Jehovha havafaniri kudzidza zvidzidzo zvoupenyu nenzira inorwadza. Vanoteerera Mwari saka vanosarudza ‘kufamba nevanhu vakachenjera.’ (Zvirevo 13:20a) Saka vanosvika pakunzwisisa “zvinhu zvose zvakanaka” vonzvenga mamwe matambudziko nemarwadzo.—Zvirevo 2:6-9; Pisarema 1:1-3.
16 Uchenjeri hwaMwari hunowanika nevaya vane shungu nahwo uye vanoramba vachihunyengeterera uye vanogara vachidzidza Shoko raMwari nemabhuku anobudiswa nemuranda akatendeka, akangwara. (Mateu 24:45; Jakobho 1:5) Chimwe chinokosha kuzvininipisa, uko kunoratidzwa nokuva akagadzirira kuteerera zano rinobva muMagwaro. (2 Madzimambo 22:18, 19) Somuenzaniso, muKristu angaziva hake kuti mwoyo unonyengera uye wakaipa. (Jeremiya 17:9) Asi kana ava kurasika gwara, anozozvininipisa here zvokubvuma zano nokubatsirwa kwaanenge achiitwa?
17. Tsanangura zvingaitika mumhuri, woratidza kuti baba vangabatsira sei mwanasikana wavo pakadaro.
17 Fungidzira mamiriro ezvinhu anotevera. Baba havabvumiri mwanasikana wavo kuti afambe nomukomana wake pasina mumwe wechitatu. Mwanasikana wacho anoti: “Baba, asi hamuvimbi neni? Hatimboiti misikanzwa!” Angava achida Jehovha uye asingafungi kuita zvakaipa, asi ari ‘kufamba nouchenjeri hwaMwari here’? Ari ‘kutiza ufeve here’? Kana kuti haasi kuita upenzi here ‘hwokuvimba nomwoyo wake’? (Zvirevo 28:26) Zvimwe unogona kufunga nezvemamwe magwaro angabatsira baba ava nomwanasikana wavo kuti vaone zvokuita panyaya yacho.—Ona Zvirevo 22:3; Mateu 6:13; 26:41.
JOSEFA AKATIZA UFEVE
18, 19. Muedzo upi wakasangana naJosefa, uye akaita sei?
18 Munhu wechiduku aiva nounhu hwakanaka aida Mwari uye akatiza ufeve ndiJosefa, hanzvadzi yaDhina. (Genesisi 30:20-24) Achiri muduku, Josefa akazvionera oga zvakaitika nemhaka youpenzi hwehanzvadzi yake. Zviri pachena kuti ndangariro idzi pamwe chete nechido chaJosefa chokuramba ari murudo rwaMwari, zvakamudzivirira makore akazotevera ava muIjipiti apo mudzimai watenzi wake akaedza kumukwezva “zuva nezuva” kuti arare naye. Ichokwadi kuti sezvo Josefa aiva muranda, aisakwanisa kungotaura kuti haachadi basa oenda hake! Aitofanira kuchenjera oshinga. Izvozvo akazviita achiramba arambazve zvaitaurwa nomudzimai waPotifari ndokuzopedzisira amutiza.—Verenga Genesisi 39:7-12.
19 Chimbofunga izvi: Dai Josefa aigara achizvifungidzira achirara nomudzimai wacho kana kuti aigara achifungidzira zvepabonde nomukadzi, aizokwanisa here kuramba akatendeka? Pamwe aisazokwanisa. Pane kugara achifunga zvinhu zvakaipa, Josefa aikoshesa ukama hwake naJehovha, izvo zvakaratidzwa nemashoko ake kumudzimai waPotifari. Aiwanzoti, “Tenzi wangu . . . haana kana chaakandirambidza kunze kwenyu, nokuti muri mudzimai wake. Naizvozvo ndingaita seiko chinhu ichi chakaipa kwazvo, nditadzire Mwari?”—Genesisi 39:8, 9.
20. Jehovha akaita sei kuti zvinhu zvichinje kuna Josefa?
20 Fungidzira kuti Jehovha akafara sei paakaona Josefa achiramba akatendeka zuva nezuva asi ari kure nevemumhuri yake. (Zvirevo 27:11) Jehovha akazoita kuti zvinhu zvichinje zvokuti Josefa akazobudiswa mujeri akaitwa mutungamiriri wehurumende yeIjipiti uye gurukota raiona nezvezvokudya munyika! (Genesisi 41:39-49) Mashoko ePisarema 97:10 ndeechokwadi anoti: “Vanoda Jehovha ngavavenge zvakaipa, nokuti anorinda upenyu hwavanhu vake vakatendeka uye anovarwira muruoko rwowakaipa.”!—Bhaibheri Dzvene MuChiShona Chanhasi.
21. Imwe hama yechiduku munyika iri muAfrica yakaratidza sei kuti yakashinga kuti irambe iine tsika dzakanaka?
21 Saizvozvowo nhasi, vashumiri vaMwari vakawanda vanoratidza kuti ‘vanovenga zvakaipa, vachida zvakanaka.’ (Amosi 5:15) Mumwe mukomana munyika iri muAfrica anoyeuka kuti mumwe musikana waaidzidza naye akanyatsomuvimbisa kuzorara naye kana aizomubatsira pabvunzo dzemasvomhu. Anoti: “Ndakabva ndangoramba pakarepo. Kuramba ndakatendeka kwakaita kuti ndirambe ndiine chiremerera uye ndichizviremekedza.” Ichokwadi kuti chivi ‘chinofadza kwenguva duku,’ asi kunakidzwa kwakadaro nezvinhu zvinopfuura kunowanzosiya munhu ava kurwadziwa zvikuru. (VaHebheru 11:25) Uyezve hapana kunakidzwa kunombovapo kana tichienzanisa nomufaro unoramba uripo unobva pakuteerera Jehovha.—Zvirevo 10:22.
BVUMA KUBATSIRWA NAMWARI WENGONI
22, 23. (a) Kana muKristu akaita chivi chakakura, nei zvisingarevi kuti haachabatsiriki? (b) Mutadzi angabatsirwa naani?
22 Sezvo tiine chivi, tose tinotambudzika kuti tikurire zvido zvenyama yedu toita zvakarurama mukuona kwaMwari. (VaRoma 7:21-25) Jehovha anozviziva izvozvo “achiyeuka kuti tiri guruva.” (Pisarema 103:14) Zvisinei, dzimwe nguva muKristu angaita chivi chakakura. Zvinoreva kuti haachabatsiriki here? Kana! Ichokwadi kuti mutadzi wacho angazotambura nemhaka yezvaakaita, sezvakaita Mambo Dhavhidhi. Zvisinei, Mwari “akagadzirira kukanganwira” vaya vanopfidza uye ‘vanoreurura pachena’ zvivi zvavo.—Pisarema 86:5; Jakobho 5:16; verenga Zvirevo 28:13.
23 Uyezve, Mwari akapa ungano yechiKristu “zvipo zviri varume,” kureva vafudzi vakakura mune zvokunamata avo vakakodzera uye vane chido chokubatsira. (VaEfeso 4:8, 12; Jakobho 5:14, 15) Chinangwa chavo ndechokubatsira mutadzi kuti adzoke pakuva noukama hwakanaka naMwari uye sezvakarehwa nomumwe murume akachenjera, kumubatsira “kuwana mwoyo une njere” kuti arege kudzokorora chivi chacho.—Zvirevo 15:32.
“WANA MWOYO UNE NJERE”
24, 25. (a) Mukomana anotsanangurwa pana Zvirevo 7:6-23 akaratidza sei kuti aiva “nomwoyo usina njere”? (b) Tingaita sei kuti ‘tiwane mwoyo une njere’?
24 Bhaibheri rinotaura nezvevanhu vane “mwoyo usina njere” uye vari “kuwana mwoyo une njere.” (Zvirevo 7:7) Nemhaka yokusanyatsonzwisisa zvinodiwa naMwari uye kusava nenguva refu mukushumira Mwari, mumwe munhu ane “mwoyo usina njere” angatadza kunzwisisa uye kuziva zvokuita. Kufanana nomukomana anotsanangurwa pana Zvirevo 7:6-23, zvingava nyore kuti aite chivi chakakura. Zvisinei, “munhu anowana mwoyo une njere” anozviongorora nechomukati nokugara achidzidza Shoko raMwari achinyengetera. Uye anoedza nepaanogona napo somunhu ane chivi, kuti pfungwa dzake, zvido zvake, uye zvinangwa zvake muupenyu zvienderane nezvinodiwa naMwari. Saka zvinoratidza kuti “anoda mweya wake” kana kuti ari kuita kuti adiwe, uye “achawana zvakanaka.”—Zvirevo 19:8.
25 Zvibvunze kuti: ‘Ndinonyatsogutsikana here kuti zvinodiwa naMwari ndizvo zvakarurama? Ndinotenda zvakasimba here kuti kuzviteerera kunoguma nomufaro mukuru?’ (Pisarema 19:7-10; Isaya 48:17, 18) Kana paine zvimwe zvausina chokwadi nazvo, kunyange zviduku-duku, gadzirisa. Fungisisa zvinozoitika kana ukasateerera mitemo yaMwari. Uyezve, ‘ravira hako uone kuti Jehovha akanaka sei’ nokurarama muchokwadi uye nokugara uchifunga zvinhu zvinovaka, kureva zvinhu zvechokwadi, zvakarurama, zvakachena, zvinodiwa, uye zvakanaka. (Pisarema 34:8; VaFiripi 4:8, 9) Iva nechokwadi chokuti paunoramba uchidaro ucharamba uchiwedzera kuda Mwari, kuda zvaanoda, uye kuvenga zvaanovenga. Josefa aiva munhu akaitawo sesu. Asi akakwanisa ‘kutiza ufeve’ nokuti akabvumira Jehovha kumuumba kwemakore akawanda, achimupa mwoyo une njere. Dai izvozvo zvikaitikawo kwauri.—Isaya 64:8.
26. Inyaya ipi inokosha ichatevera kukurukurwa?
26 Musiki wedu akatipa nhengo dzokubereka nadzo, kwete sezvinhu zvokungotambisawo hazvo, asi kuti tidzishandise pakubereka uye pakufadzana newatakaroorana naye. (Zvirevo 5:18) Maonero aMwari panyaya yokuroorana achakurukurwa muzvitsauko zviviri zvinotevera.
^ ndima 4 Zvinoratidza kuti nhamba inotaurwa pana Numeri inosanganisira “vakuru vose vevanhu” vakaurayiwa nevatongi avo vangadaro vakasvika varume 1 000, uye vaya vakaurayiwa naJehovha pachake.—Numeri 25:4, 5.
^ ndima 7 Kuti uwane mamwe mashoko nezvezvinoreva kusachena uye maitiro ekushaya nyadzi, ona “Mibvunzo Inobva Kuvaverengi,” muNharireyomurindi yaJuly 15, 2006, yakabudiswa neZvapupu zvaJehovha.
^ ndima 9 Pano, “zvinonyadzisira” zvinoreva mifananidzo, zvakanyorwa kana kuti manzwi anonyadzisira, zvinoitirwa kuti mumwe munhu anzwe achida zvepabonde. Zvinonyadzisira zvingava mufananidzo womunhu akamira zvokuti vanhu vanzwe vachida kuita zvepabonde naye kana kuti mifananidzo yevanhu vaviri kana kuti vanopfuura vanenge vachiita zvepabonde zvisingaiti kutsanangura.
^ ndima 9 Bonhora rinotsanangurwa muMashoko Okuwedzera panyaya inoti Kukurira Tsika Yokuita Bonhora.
Inzwa zvimwe
Tinogona Kuramba Takachena
Bhaibheri rinotaura zvinhu zvitatu zvinotibatsira kuti tikunde zvido zvounzenza.


text:
CHITSAUKO 76
Jesu Anodya nemuFarisi
JESU ANOSHORA UNYENGERI HWEVAFARISI
Ari muJudhiya, Jesu anobvuma kuenda kunodya nemuFarisi amukoka. Anofanira kunge akokwa kunodya zvekudya zvemasikati kwete zvemanheru. (Ruka 11:37, 38; enzanisa naRuka 14:12.) VaFarisi vane tsika yekuti kana vava kuda kudya vanogeza maoko kusvika kumagokora. Asi Jesu haadaro. (Mateu 15:1, 2) Kana munhu akazviita anenge asina kuita zvinopesana neMutemo waMwari, asi hazvisi zvinhu zvinototarisirwa naMwari kuti munhu aite.
MuFarisi amukoka anoshamiswa kuti nei asiri kutevedzera tsika iyoyo. Jesu anozviona obva ati: “Zvino imi vaFarisi, munochenesa kunze kwekapu nedhishi, asi mukati menyu makazara kupamba nouipi. Mapenzi! Akaita kunze haasi iye akaitawo mukati here?”—Ruka 11:39, 40.
Nyaya iripo haisi yekugeza maoko munhu asati adya, asi ndeyekunyengedza kwavari kuita vanhu pakunamata. VaFarisi nevamwe vanotevedzera tsika iyi yekugeza maoko, vanotadza kuchenesa mwoyo yavo pakuita zvakaipa. Saka Jesu anovatsiura achiti: “Ipai varombo zvinhu zviri mukati kuti zvive zvipo muchivanzwira ngoni, uye tarirai! zvimwe zvinhu zvose [zvichava] zvakachena kwamuri.” (Ruka 11:41) Ichi ichokwadi. Munhu anofanira kupa zvichibva pamwoyo, kwete pakuda kuonekwa nevamwe kuti anzi akarurama.
Hakusi kuti varume ava havatombopi zvachose. Jesu anotaura kuti: “Munopa chegumi chemindi neruyi nechemimwe miriwo yose, asi munodarika kururamisira uye kuda Mwari! Maisungirwa kuti muite zvinhu izvi, asi kwete kurega zvimwe zvinhu zviya.” (Ruka 11:42) Mutemo waMwari wairayira kuti munhu abvise chegumi chezvirimwa (chinhu chimwe chete pazvinhu gumi zvega zvega). (Dheuteronomio 14:22) Izvi zvaisanganisira zvirimwa zvakadai semindi neruyi, izvo zvaishandiswa pakurunga zvokudya. VaFarisi vainyatsova nechokwadi chekuti vapa chegumi chezvirimwa izvi, asi ko zvinhu zvinonyanya kukosha zvaitaurwa muMutemo, zvakadai sekutonga zvakarurama uye kuva nemwero pakufamba naMwari?—Mika 6:8.
Jesu anoenderera mberi achiti: “Mune nhamo imi vaFarisi, nokuti munoda zvigaro zvepamberi mumasinagogi nokukwaziswa pamisika! Mune nhamo imi, nokuti makafanana nemakuva aya asiri pachena, zvokuti vanhu vanofamba pamusoro pawo vasingazvizivi!” (Ruka 11:43, 44) Kana munhu aizongoerekana atsika makuva akadaro aibva ava asina kuchena maererano neMutemo. Jesu anoshandisa pfungwa iyi kuti abudise kuti kusachena kwevaFarisi hakusi pachena.—Mateu 23:27.
Mumwe murume anonyatsoziva Mutemo waMwari anonyunyuta achiti: “Mudzidzisi, pamunotaura zvinhu izvi munotizvidzawo.” Asi varume vakadai vanofanira kuziva kuti vari kutadza kubatsira vanhu. Jesu anoti: “Mune nhamo nemiwo munoziva Mutemo kwazvo, nokuti munotakudza vanhu mitoro yakaoma kutakura, asi imi hamubati mitoro yacho kana nomumwe weminwe yenyu! Mune nhamo imi, nokuti munovaka makuva evaprofita, asi madzitateguru enyu akavauraya!”—Ruka 11:45-47.
Mitoro iri kutaurwa naJesu itsika dzinoita zvekutaurwa nemiromo uye tsanangudzo dzemutemo dzinoitwa nevaFarisi. Varume ava vari kuomesera vanhu. Vanoramba vachida kuti vanhu vangoramba vachiita zvinhu zvinovaremera. Madzitateguru avo akauraya vaprofita vaMwari kubvira pana Abheri. Iye zvino vava kuita sevari kukudza vaprofita vacho nekuvakirira makuva avo, asi hapana kana pavakambosiyana nemadzitateguru avo. Vari kuda kutouraya muProfita mukuru waMwari. Jesu anoti Mwari achapa rudzi urwu mhosva yekuuraya vaprofita ava. Uye izvozvo ndizvo zvinozoitika pashure pemakore 38, mugore ra70 C.E.
Jesu anoenderera mberi achiti: “Mune nhamo imi munoziva Mutemo kwazvo, nokuti makabvisa kiyi yezivo; imi hamuna kupinda, uye makadzivisa vaya vaipinda!” (Ruka 11:52) Varume ava, avo vanofanira kunge vari kubatsira vanhu kunzwisisa Shoko raMwari, vari kutotadzisa vanhu kuriziva nekurinzwisisa.
VaFarisi nevanyori vanonzwa sei nemashoko aya? Jesu paanenge ava kubuda, vanotanga kupikisana naye zvehasha vachimunaya nemibvunzo. Havasi kubvunzira kuda kuziva. Asi vari kuda kuti Jesu avapindure nenzira inoita kuti vawane pekumusungira.


text:
CHIKAMU 7
Jesu Aiva Ani?
Jehovha akatuma Jesu panyika. 1 Johani 4:9
Kana tichida kufadza Jehovha, tinofanira kuteerera mumwe munhu anokosha. Nguva refu asati asika Adhamu, Jehovha akasika munhu womudzimu ane simba kumatenga.
Nokufamba kwenguva, Jehovha akatuma munhu uyu kuti aberekwe muBhetrehema nemhandara yainzi Mariya. Mwana wacho akapiwa zita rokuti Jesu.
Paaiva panyika semunhu, Jesu akaratidza zvakakwana unhu hwaMwari. Aiva nemutsa, rudo uye aitaurika naye. Asingatyi, akadzidzisa vamwe chokwadi nezvaJehovha.
Jesu aiita mabasa akanaka asi aivengwa. 1 Petro 2:21-24
Jesu akaporesawo vairwara uye akamutsa vamwe vakanga vafa.
Vatungamiriri vechitendero vaivenga Jesu nokuti aifumura dzidziso dzavo dzenhema uye zvakaipa zvavaiita.
Vatungamiriri vechitendero vakanyengetedza vaRoma kuti varove Jesu uye kuti vamuuraye.
Inzwa zvimwe
Jesu Kristu Ndiani?
Dzidza kuti nei Jesu akafa, rudzikinuro chii, uye kuti iye zvino Jesu ari kuitei.


text:
JOHANNESBURG, SA —
Vanhu vatanga kuona mutumbi wevaimbove mutungamiri weSouth Africa, VaNelson Mandela, pamahofisi ehurumende pa Union Buildings mu Pretoria.
Yange iri nguva inorwadza chose apo vanhu vemuSouth Africa vamira mumitsetse vachipinda mu Union Buildings kunoona mutumbi waVaMandela kekupedzisira.
Mutumbi waVaMandela uchange uri paUnion Buildings kusvikira musi weChishanu.
Mutumbi wavo watakurwa kubva ku 1 Military Hospital uchiendeswa kuUnion Buildings.
Mazana evanhu vanosanganisira mapurisa, masoja nevanhuwo zvavo, vange vakamira pedyo nemugwagwa apo motokari dzange dziine mutumbi waVaMandela dzichidarika.
Pasvika mutumbi waVaMandela paUnion Buildings paita runyararo rukuru, uchingonzwa chete ruzha rwendege dzemapurisa nemasoja dzichitenderera pamusoro pezvivakwa.
Mhuri yekwaMandela ndiyo yapihwa nguva yekutanga yekuona mutumbi wavo.
Mutumbi waVaMandela wange wakachengetwa mubhokisi rine girazi pamsoro, kuiitira kuti uonekwe zvakanaka.
Vatungamiri venyika nevakuru vehurumende ndivo vazvotevera. Mutungamiri weZimbabwe, VaRobert Mugabe, pamwe nemudzimai wavo Amai Grace Mugabe, vamwe vevatungamiri vaonekana nemutumbi waVaMandela.
Vazhinji vachema zvinonzwisa tsitsi sezvo kuona mutumbi waVaMandela, kwaburisa pachena kuti gamba ravo, Nelson Rolihlahla Mandela Dalibunga Madiba, vatoenda zvachose uye havachadzoki.
Mumwe wevaona mutumbi waVaMandela, Muzvare Serah Matlhobogoane, vanoti varwadzikana zvikuru.
Zviri pachena kuti mbiri yaVaMandela, avo vari kuchemwa nepasi rese, haizofi yakanganikwa munhoroondo yepasi rese.
VaMandela, avo vanga vava nemakore makumi mapfumbamwe nemashanu, vakashaya neChina mushure mekurwara kwenguva yakareba. Vasiya mudzimai, Amai Graca Machel, vana nevazukuru.
VaMandela vari kuvigwa kumusha kwavo kuQunu nemusi weSvondo.


text:
Ndakamufongoresa kwakumusvira nekumashure ndichinyatsoinyudza ndichirova ma hard strokes! Ndainge ndakagara hangu pamba sezvo ndainge ndambomiswa basa because of economic decline ye Zimbabwe saka paive pasina pay.
Mukadzi wangu akanga ambofamba kuenda kumusha kwavo saka ndainge ndasara nemwana ne musikana webasa .Pazuva iri mwana akangaaenda kuchikoro saka takanga tasara tiri 2 naLizzy. Lizzy akanga achangobva kunogeza akamonerera towel rake pandakamudaidza kuti andiisire lunch.
Lizzy akati akabata tray ine food yangu, towel rake rakasununguka kwakusara akashama ari musvo. Mwana ane zviro zvake iyeye.Mazamu ake akanga arimahombe akanyatsoti twii kumira plus magaro ake ayiyevedza zvokuti ndakaramba ndakamuyeva iye akaisa tray pasi kwakumonerera towel rake zvakare achinyara. Akauya netray iya kwakuiisa patable.Akazoti sorry zvenyu baba ndangandisina kunyatsosunga. Ndakangoti its ok neka smile. Ndakabva ndasimuka kwakunomubata zvidya zvake zvaive pachena ndichikwidza towel rake achibva aramba akanditarisa izvi pazvaiitika.
Mboro yangu yakanga yava kufemera pamusoro. Ndakakwidza towel riya kusvika ndasvika pabeche rake wanike pakati nyakata kutota.Ndakamudhonza ndichibva ndagara pasi iye kwakundigarira. Ndakasunungura towel riya kwakutanga kumubata mazizamu aya uku rimwe ruoko rurikuzasi kwake.Mwana anedinji iyeye akatanga kundikisa zviri deep achindibvisa hembe dzangu.
Ndakabva ndatunda ndakadzvinya matako aya.ndakanzwa kunakirwa.ndakazvomora mboro rangu lizzy kwakunanzva hurume hwangu hwose.Takazopedzisira hedu takudyisana lunch iya..pese patinowana kamukana tinotosvirana chete kusvika ikozvino.


text:
Mwedzi (mutumbi)
Mwedzi (moon) mutumbi uri muchadenga unopoterera Earth kamwe pamazuva makumi maviri nemanomwe (28). Mwedzi une boterekwa rinopoterera Rinopasi uchiita dendera rimwe (1) pamazuva 28.
Nhevedzwa dzeMwedzi[chinja | edit source]
- Jenaguru - (Full Moon) izvi zvinoreva mazuva apo mwedzi unenge uchiwonekwa ose. Iyi ndiyo nguva yaitambwa jiti.
- Mwedzi wagara( New Moon)
- Jedzana, njedzana kana ruchenje - (first quarter, first ten days) aya ndiwo mazuva apo mwedzi unenge uri mudiki. Vakare vaitenda kuti mvura inonaya pajedzana remwedzi. Vamwe vatauri vanoti njedzana.
- Rikati (second phase, 2nd ten days).
Mhindo (last quarter) - aya mazuva gumi okupedzesera panhevedzwa dzemwedzi. Mwedzi waenda kumhindo: the moon is waning. Pamazuva echiseremkusvika rechipfumbamwe pamhindo anonzi mwedzi wafa.
- Mwedzi woedzerwa (moon rising at day-break).
- Mwedzi wagara - new moon.
Kudzikatidzwa kwemwedzi (eclipse of the moon) zvinoreva kuvhariridzwa kwemwedzi kunoitika kana zuva, Rinopasi, nemwedzi zvanangana zviri pamutsetse wakati twasa; apa Rinopasi rinenge riri pakati pezuva nemwedzi. Chinoitika ndechekuti mwedzi unenge usisa tambire chiedza chinobva kuzuva, chinova icho chinoonekwa sechadzera pakupenya kwemwedzi manheru. Kana zvadaro mwedzi unoenda murima kwechinguvana, kusvika mitumbi mitatu iyi yapesana pasisina kuvharidzirwa kwechiedza chinobva kuzuva chinoita chadzera chinopenyesa mwedzi.


text:
CHITSAUKO 10
“Ivai Vatevedzeri vaMwari” Mukushandisa Kwenyu Simba
1. Musungo wei wakavanda unowira vanhu vasina kukwana nyore nyore?
“HAKUNA munhu anowana simba pakasava nomusungo usingaoneki.” Mashoko iwayo anyanduri womuzana remakore rechi19 anotaura pamusoro pengozi yakavandira: kushandiswa kwesimba zvisizvo. Zvinosiririsa kuti vanhu vanowanzowira mumusungo uyu nyore nyore. Zvechokwadi, munhoroondo yose yevanhu ‘munhu akatonga mumwe munhu zvinokuvadza.’ (Muparidzi 8:9) Kushandiswa kwesimba pasina rudo kwakakonzera kutambura kwevanhu kusingatauriki.
2, 3. (a) Chii chinofadza zvikuru pamusoro pokushandisa kwaJehovha simba? (b) Simba redu ringabatanidza chii, uye tinofanira kushandisa sei simba rose rakadaro?
2 Zvisinei, hazvishamisi here kuti Jehovha Mwari, uyo ane simba guru guru, haamboshandisi simba iroro zvisizvo? Sezvataona muzvitsauko zvapfuura, anoshandisa simba rake nguva dzose—ringava rokusika, rokuparadza, rokudzivirira, kana kuti rokudzorera—mukuwirirana nezvinangwa zvake zvorudo. Patinofunga nezvenzira yaanoshandisa nayo simba rake, tinonzwa tichida kuswedera pedyo naye. Izvozvo zvinogona kuzotikurudzirawo ‘kuva vatevedzeri vaMwari’ mukushandisa kwedu simba. (VaEfeso 5:1) Asi isu vanhuwo zvedu tine simba rei?
3 Yeuka kuti munhu akasikwa “nomufananidzo waMwari” uye akafanana naye. (Genesi 1:26, 27) Nokudaro, nesuwo tine simba—tinaro rakati kuti. Simba redu ringabatanidza kukwanisa kuita zvinhu, kushanda; kukwanisa kudzora vamwe kana kuti kuva nechiremera pamusoro pavo; simba rokuchinja vamwe, kunyanya vaya vanotida; simba chairo romuviri; kana kuti zvinhu zvenyama. NezvaJehovha, munyori wepisarema akati: “Kwamuri ndiko kune tsime roupenyu.” (Pisarema 36:9) Naizvozvo, nenzira yakananga kana kuti isina, Mwari ndiye tsime resimba rose zvaro repamutemo ratingava naro. Naizvozvo tinoda kurishandisa munzira dzinomufadza. Tingaita sei kudaro?
Rudo Ndirwo Runokosha
4, 5. (a) Ndechipi chinhu chinokosha pakushandisa simba nomazvo, uye muenzaniso waMwari pachake unoratidza sei izvi? (b) Rudo ruchatibatsira sei kushandisa simba redu nomazvo?
4 Chinhu chinokosha pakushandisa simba nomazvo rudo. Muenzaniso waMwari pachake hauratidzi izvi here? Yeuka kukurukurwa kwezvinhu zvina zviri muunhu hwaMwari—simba, ruramisiro, uchenjeri, uye rudo—muChitsauko 1. Pazvina izvi, ndechipi chinokurira zvimwe? Rudo. “Mwari rudo,” inodaro 1 Johani 4:8. Hungu, chinhu chikuru pana Jehovha rudo; runoonekwa mune zvaanoita zvose. Naizvozvo pose paanoratidza simba rake panotungamidzwa rudo uye pakupedzisira zvinonakira vanomuda.
5 Rudo ruchatibatsira kushandisa simba redu nomazvo. Pamusoro pazvo, Bhaibheri rinotiudza kuti rudo rune “mutsa” uye “haruzvitsvakiri zvarwo.” (1 VaKorinde 13:4, 5) Nokudaro, rudo haruzotibvumiri kuita nenzira yehasha kana kuti youtsinye kune avo vatine simba rakati pamusoro pavo. Asi, tichabata vamwe nechiremera toisa zvavanoda nemanzwire avo mberi kwezvedu.—VaFiripi 2:3, 4.
6, 7. (a) Kutya Mwari chii, uye nei kuchatibatsira kusashandisa simba zvisizvo? (b) Ipa muenzaniso unoratidza kuti kutya kugumbura Mwari kunowirirana sei nokuda Mwari.
6 Rudo rwakada kufanana nechimwezve chingatibatsira kusashandisa simba zvisizvo: kutya Mwari. Kunokosha sei? “Nokutya Jehovha vanhu vanobva pane zvakashata,” inodaro Zvirevo 16:6. Kushandisa simba zvisizvo zvechokwadi kuri pakati pezvakaipa izvo tinofanira kusiya. Kutya Mwari kuchatidzora pakubata zvisina kufanira vatine simba pamusoro pavo. Nei? Chimwe chinhu ndechokuti, tinoziva kuti tichazvidavirira kuna Mwari pamusoro pemabatire atinoita vanhu vakadaro. (Nehemia 5:1-7, 15) Asi kutya Mwari hakungogumiri ipapo. Mashoko omutauro wakatanga kushandiswa anoreva “kutya” anowanzoreva kuremekedza Mwari zvakadzama. Nokudaro Bhaibheri rinobatanidza kutya nokuda Mwari. (Dheuteronomio 10:12, 13) Kutya kwokuremekedza uku kunobatanidza kutya kugumbura Mwari—kwete nemhaka bedzi yokuti tinotya migumisiro yacho asi nemhaka yokuti tinomuda zvechokwadi.
7 Kuenzanisira: Funga nezvoukama hwakanaka huri pakati pomukomana muduku nababa vake. Mukomana wacho anonzwa kufarira kwoushamwari kworudo kwaanoitwa nababa vake. Asi mukomana wacho anozivawo zvinodiwa nababa vake kwaari, uye anoziva kuti baba vake vachamuranga kana akaita misikanzwa. Mukomana haagari achitya baba vake sevachamukuvadza. Pane kudaro, anoda baba vake chaizvo. Mukomana wacho anofarira kuita zvichaita kuti afarirwe nababa vake. Ndizvo zvazvakaitawo nokutya Mwari. Nemhaka yokuti tinoda Jehovha, Baba vedu vokudenga, tinotya kuita chero chinhu chingamuita kuti anzwe “shungu pamwoyo pake.” (Genesi 6:6) Asi, tinoda chaizvo kufadza mwoyo wake. (Zvirevo 27:11) Ndicho chikonzero nei tichida kushandisa simba redu zvakanaka. Ngationei kuti tingaita sei kudaro.
Mumhuri
8. (a) Varume vane chiremera chei mumhuri, uye chinofanira kushandiswa sei? (b) Murume angaratidza sei kuti anokudza mudzimai wake?
8 Imbotanga kufunga nezvomumhuri. “Murume musoro womukadzi wake,” inodaro VaEfeso 5:23. Murume anofanira kushandisa sei chiremera chaakapiwa naMwari ichi? Bhaibheri rinoudza varume kuti garai nevadzimai venyu “nokuziva muchivakudza sezvamunoita mudziyo usina simba.” (1 Petro 3:7) Shoko rechiGiriki rakashandurwa kuti “kudza” rinoreva “mutengo, kukosha, . . . kuremekedza.” Mamwe marudzi eshoko iri anoshandurwa kuti “zvipo” uye “kosha.” (Mabasa 28:10; 1 Petro 2:7) Murume anokudza mudzimai wake haazombomurovi; uyewo haamunyadzisi kana kuti kumuzvidza achimuita kuti anzwe sechinhu chisina basa. Asi, anoona kukosha kwake omubata noruremekedzo. Anoratidza nemashoko ake nezviito—vari voga uye pane vanhu—kuti mudzimai wake anokosha kwaari. (Zvirevo 31:28) Murume akadaro haangowani rudo nokuremekedzwa nomudzimai wake chete, asi zvinotokosha zvikuru, anofarirwa naMwari.
9. (a) Vadzimai vane simba rei mumhuri? (b) Chii chingabatsira mudzimai kushandisa mano ake kutsigira murume wake, uye zvingaguma nei?
9 Vadzimai vanewo simba rakati kuti mumhuri. Bhaibheri rinotaura nezvevakadzi vanotya Mwari, vari pasi pomusoro unotarisira zvakanaka vakatora danho rokutanga kuti vakurudzire varume vavo mune zvakanaka kana kuti kuvabatsira kusakanganisa pakusarudza. (Genesi 21:9-12; 27:46–28:2) Mudzimai angave akangwara zvikuru kupfuura murume wake, kana kuti angave nemamwe mano ayo murume wake asina. Asi, anofanira “kuremekedza murume wake zvikuru” uye kuti a“zviise pasi” pake “sokunaShe.” (VaEfeso 5:22, 33) Kufunga nezvokufadza Mwari kunogona kubatsira mudzimai kushandisa mano ake kutsigira murume wake pane kumuzvidza kana kuti kuedza kumutonga. ‘Mukadzi akachenjera zvechokwadi’ kudaro, anoshandira pamwe nomurume wake kuti avake mhuri. Nokudaro anova norugare naMwari.—Zvirevo 14:1.
10. (a) Mwari akapa vabereki chiremera chei? (b) Shoko rokuti “chirango” rinorevei, uye chinofanira kupiwa sei? (Onawo mashoko omuzasi.)
10 Vabereki vanewo chiremera chavakapiwa naMwari. Bhaibheri rinorayira kuti: “Madzibaba, musatsamwisa vana venyu, asi rambai muchivarera mukuranga nomukutungamirira ndangariro kwaJehovha.” (VaEfeso 6:4) MuBhaibheri, shoko rokuti “chirango” rinogona kureva “kurera, kudzidzisa, murayiridzo.” Vana vanoda chirango; vanokura zvakanaka vachidzorwa nemirayiridzo yakajeka, nhungamiro, nemiganhu. Bhaibheri rinobatanidza chirango chakadaro, kana kuti murayiridzo, norudo. (Zvirevo 13:24) Naizvozvo, “shamhu yokurayirira” haifaniri kumboshandiswa zvisizvo—kuvhiringidza pfungwa, kana kukuvadza. * (Zvirevo 22:15; 29:15) Chirango chakaoma kana kuti chehasha chisina rudo kushandiswa zvisizvo kwechiremera chomubereki uye kunogona kuita kuti mwana aore mwoyo. (VaKorose 3:21) Ukuwo, chirango chiri pakati nepakati chinopiwa nenzira yakakodzera chinoratidza kuvana kuti vabereki vavo vanovada uye vane hanya kuti vari kuva vanhu vorudzii.
11. Vana vangashandisa sei simba ravo zvakanaka?
11 Zvakadini nevana? Vangashandisa simba ravo zvakanaka sei? “Majaya anokudzwa nokuda kwesimba rawo,” inodaro Zvirevo 20:29. Chokwadi hapana nzira iri nani yokuti vechiduku vashandise nayo simba ravo kupfuura mukushumira “Musiki” wedu. (Muparidzi 12:1) Vaduku vanofanira kuyeuka kuti zviito zvavo zvinogona kubata manzwire evabereki vavo. (Zvirevo 23:24, 25) Apo vana vanoteerera vabereki vavo vanotya Mwari uye votevera nzira yakarurama, vanofadza mwoyo yevabereki vavo. (VaEfeso 6:1) Mufambiro wakadai u“nofadza zvikuru munaShe.”—VaKorose 3:20.
Muungano
12, 13. (a) Vakuru vanofanira kuona sei chiremera chavo muungano? (b) Ipa muenzaniso wokuti nei vakuru vachifanira kubata boka nounyoro.
12 Jehovha akagovera vatariri kuti vatungamirire muungano yechiKristu. (VaHebheru 13:17) Varume vanokwanisa ava vanofanira kushandisa chiremera chavo chavakapiwa naMwari kuti vabatsire boka kugara zvakanaka. Nzvimbo yavo inopa vakuru kodzero yokuremedza hama dzavo here? Kwete! Vakuru vanofanira kuona nzvimbo yavo muungano zviri pakati nepakati uye nokuzvininipisa. (1 Petro 5:2, 3) Bhaibheri rinoudza vatariri kuti: “Mufudze ungano yaMwari, yaakatenga neropa reMwanakomana wake.” (Mabasa 20:28) Ipapo ndipo pane chikonzero chakasimba chokubata mumwe nomumwe ari muboka nounyoro.
13 Tingapa muenzaniso uyu. Shamwari yapedyo inokukumbira kutarisira chimwe chinhu chayo chinokosha. Unoziva kuti shamwari yako yakabhadhara mari yakawanda kutenga chinhu chacho. Hawaizochibata nokungwarira here, uchinyatsochitarisira? Saizvozvowo, Mwari akapa vakuru basa rokutarisira chinhu chake chaanokoshesa zvechokwadi: ungano, iyo vanhu vari mairi vanofananidzwa nemakwai. (Johani 21:16, 17) Makwai aJehovha anokosha kwaari—anokosha zvikuru, zvokuti akaatenga neropa rinokosha roMwanakomana wake akaberekwa mumwe oga, Jesu Kristu. Hakuna mutengo unopfuura apa uyo Jehovha aigona kuripira nokuda kwemakwai ake. Vakuru vanozvininipisa vanoramba vachiyeuka izvozvo uye vanobata makwai aJehovha zvinokodzerana.
“Rurimi Rune Simba”
14. Rurimi rune simba rei?
14 “Rurimi rune simba pamusoro porufu noupenyu,” rinodaro Bhaibheri. (Zvirevo 18:21) Zvechokwadi, rurimi runogona kukuvadza zvikuru. Ndiani wedu asati ambonzwa kurwadza kwokutaura kwokusafunga kana kuti kwokuzvidza? Asi rurimi rune simbawo rokugadzirisa. “Rurimi rwowakachenjera runoporesa,” inodaro Zvirevo 12:18. Hungu, mashoko akanaka, anovaka angafanana nokuzora mafuta anonyevenutsa, anoporesa pamwoyo. Funga mimwe mienzaniso.
15, 16. Tingashandisa rurimi munzirai kukurudzira vamwe?
15 “Taurai nemweya yakaora mwoyo nenzira inonyaradza,” inokurudzira kudaro 1 VaTesaronika 5:14. Hungu, kunyange vashumiri vaJehovha vakatendeka dzimwe nguva vangatambura nokuora mwoyo. Tingabatsira sei vakadaro? Varumbidze nomwoyo wose uye taura zvaunovarumbidzira kuti uvabatsire kuona kukosha kwavo mumeso aJehovha. Verenga navo mashoko ane simba emagwaro eBhaibheri anoratidza kuti Jehovha ane hanya zvechokwadi uye anoda vane “mwoyo yakaputsika” uye “vane mweya yakapwanyika.” (Pisarema 34:18) Patinoshandisa simba rorurimi rwedu kunyaradza vamwe, tinoratidza kuti tiri kutevedzera Mwari wedu ane tsitsi, “anonyaradza vakasuruvara.”—2 VaKorinde 7:6.
16 Tinogona kushandisawo simba rorurimi rwedu kukurudzira vamwe vanoda kukurudzirwa zvikuru. Imwe hama yedu yechiKristu yakafirwa here? Mashoko okunzwira tsitsi anoratidza kuva nehanya kwedu nokushushikana anogona kunyaradza mwoyo uri kuchema. Pane hama kana hanzvadzi yakura inonzwa seisingadiwi here? Mashoko akanyatsofungwa anogona kuvimbisa vakwegura kuti vanokosheswa uye vanoongwa. Pane mumwe munhu ari kutambura nourwere husingarapiki here? Mashoko omutsa anotaurwa parunhare kana kuti nomunhu wacho chaiye anogona kuita zvakawanda kukurudzira anorwara. Musiki wedu anofanira kuva anofara kwazvo patinoshandisa simba redu rokutaura, kutaura mashoko “akanaka nokuda kwokuvaka”!—VaEfeso 4:29.
Kuparidza mashoko akanaka—nzira yakanakisisa yokushandisa simba redu
17. Munzirai inokosha umo tingashandisa rurimi rwedu kubatsira vamwe, uye nei tichifanira kuita kudaro?
17 Hapana imwe nzira yokushandisa nayo simba rorurimi inokosha kupfuura yokuparidza mashoko akanaka oUmambo hwaMwari kune vamwe. “Munhu, wakafanirwa, usaramba kumuitira zvakanaka kana ruoko rwako ruchinge rune simba kuzviita,” inodaro Zvirevo 3:27. Tine chikwereti kune vamwe chokuvapa mashoko akanaka anoponesa upenyu. Zvingasava zvakanaka kuti tingochengeta shoko rokukurumidzira iro Jehovha akatipa nomutsa. (1 VaKorinde 9:16, 22) Asi Jehovha anotitarisira kuita basa iri zvakakura sei?
Kushumira Jehovha ‘Nesimba Redu Rose’
18. Jehovha anotarisirei kwatiri?
18 Kuda kwedu Jehovha kunotiita kuti tiite ushumiri hwedu hwechiKristu zvizere. Jehovha anotarisirei kwatiri panhau iyi? Chimwe chinhu icho isu tose tinogona kupa pasinei nokuti mamiriro edu ezvinhu akadini muupenyu ndechokuti: “Zvose zvamunoita, zvishandei nemweya wose sokuna Jehovha, kwete kuvanhu.” (VaKorose 3:23) Achitaura murayiro mukuru pane yose, Jesu akati: “Uye unofanira kuda Jehovha Mwari wako nemwoyo wako wose nemweya wako wose nepfungwa dzako dzose uye nesimba rako rose.” (Mako 12:30) Hungu, Jehovha anotarisira mumwe nomumwe wedu kumuda nokumushumira nenzira yomweya wose.
19, 20. (a) Sezvo mweya uchibatanidza mwoyo, pfungwa, nesimba, nei zvimwe izvi zvichitaurwawo pana Mako 12:30? (b) Zvinorevei kushumira Jehovha nomweya wose?
19 Zvinorevei kushumira Mwari nomweya wose? Mweya zvinoreva munhu wose akadaro, nepfungwa dzake nomuviri wake zvichishanda. Sezvo mweya uchibatanidza mwoyo, pfungwa nesimba, nei zvimwe izvi zvichitaurwa pana Mako 12:30? Funga muenzaniso. Munguva inotaurwa muBhaibheri, munhu aigona kuzvitengesa (mweya wake) ova muranda. Asi, muranda wacho aigona kusashandira tenzi wake nomwoyo wose; aigona kusashandisa simba rake rose kana kuti kufunga kwake kwose kuti aite zvido zvatenzi wake. (VaKorose 3:22) Nokudaro, Jesu sezviri pachena akataura zvimwe izvi kuitira kuti asimbise kuti hapana chatinofanira kurega kuita mubasa redu kuna Mwari. Kushumira Mwari nomweya wose kunoreva kuzvipa kwedu, tichishandisa simba redu zvizere mubasa rake.
20 Kushumira nomweya wose kunoreva kuti tose tinofanira kupedza nguva yakafanana nesimba rakafanana tiri muushumiri here? Izvozvo zvingasambobvira, nokuti mamiriro ezvinhu nemano anosiyana pamunhu nomunhu. Somuenzaniso, munhu wechiduku ane utano hwakanaka akasimba angakwanisa kupedza nguva yakawanda achiparidza kupfuura uya anenge ava hari yofanzirofa nokukwegura. Munhu asina kuroora akasununguka pamitoro yemhuri angakwanisa kuita zvakawanda kupfuura zvingaita anofanira kutarisira mhuri. Kana tine simba nemamiriro ezvinhu anotigonesa kuita zvakawanda muushumiri, tinofanira kuva tichionga zvikuru! Chokwadi, hatingambodi kuva nepfungwa yokungotsoropodza, tichizvienzanisa nevamwe panhau iyi. (VaRoma 14:10-12) Asi, tinoda kushandisa simba redu kukurudzira vamwe.
21. Ndeipi iri nzira yakanakisisa uye inokosha kupfuura dzose yokushandisa simba redu?
21 Jehovha akaratidza muenzaniso wakakwana mukushandisa simba rake zvakanaka. Tinoda kumutevedzera nepose patinogona napo sevanhu vasina kukwana. Tinogona kushandisa simba redu zvakanaka nokubata nechiremera avo vatine simba pamusoro pavo. Pamusoro pezvo, tinoda kuita nomweya wose basa rokuponesa upenyu iro Jehovha akatipa kuti tiite. (VaRoma 10:13, 14) Yeuka, Jehovha anofadzwa paunopa zvakanakisisa izvo iwe—mweya wako—unogona kupa. Mwoyo wako haukuiti kuti ude kuita zvose zvaunogona mukushumira Mwari anonzwisisa kudaro uye ane rudo here? Hapana nzira iri nani kana kuti inokosha kupfuura ipapo yokushandisa simba rako.
^ ndima 10 Munguva inotaurwa muBhaibheri, shoko rechiHebheru rokuti “shamhu” raireva rutanda kana kuti tsvimbo, yakafanana neyaishandiswa nomufudzi kutungamirira makwai ake. (Pisarema 23:4) Saizvozvo, “shamhu yokurayirira” yechiremera chomubereki inoratidza nhungamiro yorudo, kwete chirango chehasha kana kuti choutsinye.
Inzwa zvimwe
Uchapa Zvibayiro Zvokutsigira Umambo Here?
Ona kuti tingashandisa sei nguva yedu, mari, simba uye unyanzvi hwedu kuti titsigire Umambo hwaMwari.


text:
Nhau 30: Gwenzi Rinopfuta Mwoto
Mosesi akanga asvika kugomo reHorebhi kundowana uswa hwamakwai ake. Pano akaona gwenzi richipfuta mwoto, asi rakanga risingatsvi!
Mosesi akafunga kuti: ‘Chishamiso ichi.’ ‘Ndichaswedera pedyo ndigonyatsoona.’ Paakaswedera pedyo, inzwi rakabva mugwenzi, richiti: ‘Usaswederazve pedyo. Bvisa shangu dzako, nokuti umire panzvimbo tsvene.’ Akanga ari Mwari aitaura nokungirozi, saka Mosesi akafukidza chiso chake.
Zvino Mwari akati: ‘Ndaona kutambura kwavanhu vangu vari muEgipita. Nokudaro ndichavasunungura, uye iwe ndiwe wandinotuma kundobudisa vanhu vangu muEgipita.’ Jehovha aizoendesa vanhu vake kunyika yakaisvonaka yeKanani.
Asi Mosesi akati: ‘Ini ndini aniko. Ndingaita sei ikoku? Asi kana ndikaenda. VaIsraeri vachati kwandiri, “Watumwa naniko?” Ipapo ndichatii?’
Mwari akati: ‘Izvi ndozvauchataura.’ ‘ “JEHOVHA Mwari waAbrahama, Mwari waIsaka naMwari waJakobho andituma kwamuri.” ’Uye Jehovha akawedzera kuti: ‘Ndiro zita rangu nokusingaperi.’
Mosesi akati: ‘Asi nganditi vanorega kundidavira pandinoti mandituma.’
‘Chiiko chiri muchanza chako?’ Jehovha akabvunza.
Mosesi akati: ‘Itsvimbo.’
Mwari akati: ‘Ikande pasi.’ Uye apo Mosesi akakanda, tsvimbo yakava nyoka. Ipapo Jehovha akaratidza Mosesi rimwe nenji. Akati: ‘Pinza chanza chako munguvo yako.’ Mosesi akapinza, uye paakabudisa chanza chake, chakanga chakachena sechando! Chanza chakaoneka sechine chirwere chamaperembudzi. Tevere Jehovha akapa Mosesi simba rokuita nenji retatu. Pakupedzisira akati: ‘Paunoita manenji awa vaIsraeri vachadavira kuti ndakutuma.’
Pashure pakwo Mosesi akaenda kumba ndokuti kuna Jetero: ‘Ndapota ndiregei ndidzoke kuhama dzangu Egipita kundoona kuti dzakadini.’ Zvino Jetero akati kuna Mosesi enda zvakanaka, ipapo Mosesi akavamba rwendo rwokudzokera Egipita.
Eksodho 3:1-22; 4:1-20.
Mibvunzo
- Gomo riri pamufananidzo rinonzii?
- Taura zvakaonekwa naMosesi zvisingaitiki nguva dzose paakaenda kugomo nemakwai ake.
- Inzwi rakabva mugwenzi raipfuta rakati kudini, uye raiva inzwi raani?
- Mosesi akapindura sei Mwari paakamuudza kuti aizotungamirira vanhu vaMwari kubva muEgipita?
- Mwari akaudza Mosesi kuti ati chii kana vanhu vaizomubvunza kuti akanga atumwa naani?
- Mosesi aizokwanisa kuratidza sei kuti Mwari akanga amutuma?
Mibvunzo yokuwedzera
- Verenga Eksodho 3:1-22.
Zvakaitika kuna Mosesi zvinotipa sei chivimbo chokuti kunyange tikanzwa sokuti hatikodzeri kuita basa raMwari, Jehovha achatibatsira? (Eks. 3:11, 13; 2 VaK. 3:5, 6)
- Verenga Eksodho 4:1-20.
Kuchinjai kwakaitika pamafungiro aMosesi mumakore 40 aakapedza ari kuMidhiani, uye chidzidzoi icho avo vari kuvavarira kuwana ropafadzo muungano vangadzidza pane izvi? (Eks. 2:11, 12; 4:10, 13; Mika 6:8; 1 Tim. 3:1, 6, 10)
Kunyange kana tikarangwa naJehovha achishandisa sangano rake, chivimboi icho muenzaniso waMosesi ungagona kutipa? (Eks. 4:12-14; Pis. 103:14; VaH. 12:4-11)


text:
Vari kumiririra bato reNational Constitutional Assembly musarudzo yekuBikita West, VaMaddock Chivasa, nemumwe wavari kushanda navo kana kuti election agent, VaThomas Mudzamiri, vakarohwa zvakaipisisa neChipiri manheru munzvimbo iyi.
Asi Amai Virginia Nhepure vanogara mumusha weWarren Park muno muHarare vaudza Studio 7 kuti chinhu chakanaka kuti vatungamiriri vatange vaenda kuvanhu kunovabvunza zvavanoda kuti zviitwe vasati vatora matanho ane chekuita neramangwana ravo.
Vaimbova gurukota rinoona nezvekushanyirwa kwenyika yeSeychelles, VaAlain St. Ange, vanonzi vave kupinda mudariro vachikwikwidzana negurukota rinoona nezvekushanyirwa kwenyika, VaWalter Mzembi, pachigaro chekuva munyori mukuru musangano reUnited Nations World Tourism Organization kana kuti UNTWO.


text:
Nhau 21: Vakoma vaJosefa Vanomuvenga
Ona kusuruvara nokushaiwa tariro kwakaita mukomana. Uyu ndiJosefa. Vakoma vake vachangobva kumutengesa kuna varume ava vari kuenda Egipita. Josefa achaitwa muranda ikoko. Neiko vakoma vake vaita ichi chinhu chakaipa? Imhaka yokuti vane shanje naJosefa.
Baba vavo Jakobho vaida zvikurusa Josefa. Vakamuitira mutsa pakumusoneserera nguo refu yakanaka. Apo vakoma vake 10 vakaona kudiwa kwaiitwa Josefa naJakobho, vakava neshanje ndokuvenga Josefa. Asi paivawo nechimwe chikonzero nei vaimuvenga.
Josefa akava namaroto maviri. Mumaroto ose aJosefa vakoma vake vaimufugamira. Apo Josefa akaudza vakoma vake aya maroto, ruvengo rwavo rwakatokura zvikuru.
Zvino rimwe zuva vakoma vaJosefa vari kutarisira makwai ababa vavo, Jakobho anokumbira Josefa kundoona kuti vakadini. Apo vakoma vake vanomuona achiuya, vamwe vavo vanoti: ‘Ngatimuuraye!’ Asi Rubheni, dangwe, anoti: ‘Aiwa, musadaro!’ Panzvimbo pakwo vanobata Josefa ndokumukandira mugomba. Ipapo vanogara pasi kuti vasarudze chokuita naye.
Panenge pakarepo varume vokwaIshumaeri vanosvika. Judha anoti kuna vakoma vake: ‘Ngatimutengesei kuvaIshumaeri.’ Uye ndozvavanoita. Vanotengesa Josefa nokuda kwezvimedu 20 zvesirivha. Kushinha uye utsinye hwakadini!
Ko vakoma vachazivisei baba vavo? Vakauraya mbudzi ndokunyika vanyikazve nguo yakaisvonaka yaJosefa muropa rembudzi. Ipapo vanoenda nenguo kumusha kuna baba vavo Jakobho ndokuti: ‘Tawana iyi. Itarirei, kana isiri nguo yaJosefa.’
Jakobho anoona kuti ndiyo. ‘Chikara chinofanira kuve chakauraya Josefa,’ anochema. Uye ndizvo chaizvo zvinoda vakoma vaJosefa kuti baba vavo vafunge. Jakobho akasuruvara zvikurukuru. Anochema kwamazuva mazhinji. Asika Josefa haana kufa. Ngationei kuti chii chinoitika kwaari kwaanoendeswa.
Genesi 37:1-35.
Mibvunzo
- Nei vakoma vaJosefa vaimuitira godo, uye vakaitei?
- Vakoma vaJosefa vanoda kumuitei, asi Rubheni anoti chii?
- Chii chinoitika panosvika vatengesi vechiIshumaeri?
- Vakoma vaJosefa vanoitei kuitira kuti baba vavo vafunge kuti Josefa afa?
Mibvunzo yokuwedzera
- Verenga Genesi 37:1-35.
VaKristu vangatevedzera sei muenzaniso waJosefa nokuudza ungano zvakaipa zvinenge zvaitika? (Gen. 37:2; Revh. 5:1; 1 VaK. 1:11)
Chii chakaita kuti vakoma vaJosefa vazomubata noutsinye? (Gen. 37:11, 18; Zvir. 27:4; Jak. 3:14-16)
Chii chakaitwa naJakobho chinowanzoitwa nomunhu wose kuratidza kurwadziwa? (Gen. 37:35)
Inzwa zvimwe
Josefa Anotengeswa Kuti Ave Muranda
Dhaunirodha mufananidzo uyu wokupenda uye tsvaka zvinhu 2 zvisingaenderani nezvinotaurwa nenyaya iyi yomuBhaibheri.
Josefa Ari Kunyika yeIjipiti
Ungaitei kuti Mwari afare kunyange pasina munhu ari kukuona? Verenga nyaya iyi yomuBhaibheri wodzidza pane zvakaitwa naJosefa.


text:
Dzidzisai Mwana Wenyu Muduku Kuti Ashumire Jehovha
“Munhu waMwari wechokwadi . . . ngaauyezve kwatiri atirayiridze zvatinofanira kuitira mwana achaberekwa.”—VAT. 13:8.
NZIYO: 88, 120
1. Manoa akaita sei paakanzwa kuti aizova nemwana?
MANOA ainyatsoziva kuti mudzimai wake akanga asina mbereko. Saka anofanira kunge akashamiswa chaizvo nemashoko aakaudzwa nemudzimai wake. Ngirozi yaJehovha yakanga yauya kumudzimai waManoa ikamuudza zvinhu zvaaifunga kuti zvaisazombofa zvakaitika. Iye nemurume wake vaizova nemwanakomana. Zviri pachena kuti Manoa akafara chaizvo, asi aizivawo kuti akanga ava nebasa rakakura raaizoita. Iye nemudzimai wake vaigara munyika yainge yakazara uipi, saka vaizokwanisa sei kurera mwanakomana wavo kuti ashumire Mwari? “Manoa akatanga kuteterera Jehovha.” Akati: “Munhu waMwari wechokwadi wamuchangobva kutuma, ndapota, ngaauyezve kwatiri atirayiridze zvatinofanira kuitira mwana achaberekwa.”—Vat. 13:1-8.
2. Kudzidzisa mwana wako kunosanganisirei? (Onawo bhokisi rakanzi “ Vanhu Vanonyanya Kukosha Vokudzidza Navo Bhaibheri.”)
2 Kana uri mubereki, zvimwe unonyatsonzwisisa zvaikumbirwa naManoa. Unewo basa rinokosha rokubatsira mwana wako kuti azive Jehovha uye amude. (Zvir. 1:8) Ndokusaka vabereki vechiKristu vachironga kuti vaite Kunamata Kwemhuri kunobatsira vana vavo kuti varambe vachidzidza nezvaJehovha. Asi kuti uroverere chokwadi cheBhaibheri mumwana wako, unewo zvimwe zvaunofanira kuita. (Verenga Dheuteronomio 6:6-9.) Zvii zvimwe zvaungaita kuti uroverere chokwadi mumwoyo wemwana wako? Munyaya ino neinotevera tichaona kuti vabereki vangatevedzera sei Jesu pakudzidzisa vana vavo. Kunyange zvazvo Jesu akanga asiri mubereki, vabereki vanogona kubatsirwa nemadzidzisiro aaiita vadzidzi vake achivaratidza rudo, achizvininipisa uye achinyatsoratidza kuti aivaziva. Ngationei kuti tingatevedzera sei Jesu.
IDA MWANA WAKO
3. Jesu akaratidza sei kuti aida vadzidzi vake?
3 Jesu akanga asingazezi kuudza vadzidzi vake kuti aivada. (Verenga Johani 15:9.) Airatidzawo kuti aivada nokuti aiwana nguva yokutandara uye yokuitawo zvimwe zvinhu navo. (Mako 6:31, 32; Joh. 2:2; 21:12, 13) Jesu aisangova mudzidzisi wavo chete, asi aivawo shamwari yavo. Saka vainyatsozviona kuti aivada. Ungatevedzera sei madzidzisiro aJesu?
4. Ungaita sei kuti mwana wako azive kuti unomuda? (Ona mufananidzo uri panotangira nyaya ino.)
4 Udza mwana wako kuti unomuda uye gara uchimuratidza kuti unomukoshesa chaizvo. (Zvir. 4:3; Tito 2:4) Samuel, uyo anogara kuAustralia anoti: “Pandakanga ndichiri muduku, baba vangu vaindiverengera Bhuku Rangu Renhau dzeBhaibheri manheru oga oga. Vaipindura mibvunzo yandaiva nayo, uye vaizondimbundira vonditsvoda pandinenge ndava kurara. Ndakashamiswa chaizvo pandakazoziva kuti baba vangu vakakurira mumhuri yakanga isingaitwi zvokumbundirana kana zvokutsvodana. Asi vakaedza chaizvo kundiratidza rudo. Izvi zvakaita kuti ndivade chaizvo uye ndinyatsonzwa kuti ndinodiwa.” Ita kuti mwana wako anzwewo saizvozvo nokugara uchimuudza kuti “Ndinokuda.” Ratidza mwana wako kuti unomuda. Taura naye, idyai pamwe chete, uye tambai mose.
5, 6. (a) Jesu anoitei kune vaya vaanoda? (b) Tsanangura kuti kuranga vana kunovabatsira sei kuti vanzwe kuti vanodiwa.
5 Jesu akati: “Vose vandinoda kwazvo ndinovatsiura nokuvaranga.” * (Zvak. 3:19) Kunyange zvazvo vadzidzi vake vairamba vachiitisana nharo kuti ndiani aiva mukuru pakati pavo, Jesu aisavarega vakadaro asi airamba achivaruramisa. Aivatsiura panguva yakakodzera uye panzvimbo yakakodzera, achizviita nerudo.—Mako 9:33-37.
6 Ratidza kuti unoda vana vako nokuvaranga. Dzimwe nguva chinenge chichingodiwa kuudza mwana wako kuti nei kuita chimwe chinhu kwakanaka kana kuti kwakaipa. Asi zvinogona kuitika kuti mwana anotadza kuteerera zvaunomuudza. (Zvir. 22:15) Kana izvozvo zvikaitika, tevedzera zvaiita Jesu. Tsvaka nguva nenzvimbo zvakakodzera kuti umutsiure nokumururamisa uye iva nemwoyo murefu paunenge uchiita izvozvo. Imwe hanzvadzi yokuSouth Africa inonzi Elaine yakati: “Vabereki vangu vakanga vasingachinji-chinji pane zvavaitaura panyaya yokuranga. Vaindiudza kuti kana ndikaita misikanzwa vaizondiranga, uye ndizvo zvavaiita. Asi vakanga vasingandirangi vakagumbuka kana kuti vasina kundiudza zvavari kundirangira zvacho. Izvi zvaiita kuti ndinzwe kuti ndinodiwa. Ndaiziva zvandairambidzwa uye ndainzwisisa zvandaifanira kuita.”
ZVININIPISE
7, 8. (a) Jesu akaratidza sei kuti aizvininipisa paainyengetera? (b) Minyengetero yako ingadzidzisa sei vana vako kuti vavimbe naMwari?
7 Fungidzira kuti vadzidzi vaJesu vakaita sei pavakanzwa munyengetero waakapa ava kuda kusungwa uye kuurayiwa wokuti: “Abha, Baba, zvinhu zvose zvinobvira kwamuri; bvisai kapu iyi kwandiri. Asi kwete sokuda kwangu, asi sokuda kwenyu.” * (Mako 14:36) Mashoko aJesu okuteterera akabatsira vadzidzi vake kuziva kuti vaifanira kukumbira kubatsirwa naMwari nokuti Mwanakomana waMwari pachake, uyo akanga asina chivi aitonyengeterawo kuti abatsirwe naMwari.
8 Vana vako vanodzidzei paminyengetero yako? Ichokwadi kuti paunonyengetera, chinangwa chako chinenge chisiri chokungodzidzisa vana vako. Asi paunonyengetera uchizvininipisa, vanodzidza kuvimba naJehovha. Ana, uyo anogara kuBrazil akati: “Pataisangana nematambudziko akadai sekuti ambuya kana kuti sekuru varwara, vabereki vangu vainyengetera kuna Jehovha kuti avape simba rokutsungirira uye uchenjeri kuti vasarudze zvakanaka. Kunyange zvinhu pazvainyanya kuoma, vabereki vangu vaingosiyira matambudziko acho kuna Jehovha. Izvi zvakandidzidzisawo kuvimba naJehovha.” Paunonyengetera nevana vako, usangonyengeterera ivo chete. Kumbira Jehovha kuti akubatsirewo iwe pachako. Unogona kukumbira kuti akubatsire kutaura nemunhu waunoshandira kuti akupe nguva yokuti upinde gungano. Ungakumbirawo kuti Jehovha akupe ushingi hwokuparidzira muvakidzani wako kana kuti akubatsire pane zvimwewo zvinhu. Vimba naMwari, uye vana vako vachadzidzawo kuvimba naye.
9. (a) Jesu akadzidzisa sei vadzidzi vake kuti varatidze kuzvininipisa pavanoshumira vamwe? (b) Vana vako vachadzidzei paunoratidza kuti une chido chokushumira vamwe?
9 Zvaitaurwa naJesu uye zvaaiita, zvakabatsira vadzidzi vake kuti vadzidze kushumira vamwe vachizvininipisa. (Verenga Ruka 22:27.) Akavadzidzisa kuti vazvipire pabasa raJehovha uye pakubatsira vavainamata navo. Vana vako vanogonawo kudzidza kuzvipira uye kuzvininipisa kubva pane zvaunoita. Imwe hanzvadzi inonzi Debbie, ine vana vaviri inoti: “Ndaisambonzwa godo murume wangu paaimboita nguva aine vamwe vanhu achiita mabasa ake semukuru. Ndaiziva kuti kana paine zvatinenge tichida semhuri, murume wangu aitotiwanira nguva.” (1 Tim. 3:4, 5) Murume waDebbie, uyo anonzi Pranas anotiwo: “Nokufamba kwenguva vana vedu vakava nechido chokubatsirawo pamagungano uye pane mamwe mabasa ane chokuita nokunamata. Vaifara, vaiva neshamwari dzakanaka uye vainakidzwa nokuva pakati pehama nehanzvadzi dzavo.” Iye zvino mhuri yacho yose yava kushumira Jehovha mubasa renguva yakazara. Paunoratidza kuzvininipisa uye kuzvipira, vana vako vachadzidzawo kuita izvozvo.
ZIVA MWANA WAKO
10. Jesu akaratidza sei kuti aiziva zvaifungwa neboka revanhu rakauya kuzomuona?
10 Jesu aikwanisa kuziva chaiita kuti vanhu vazosarudza kuita chimwe chinhu. Pane imwe nguva, vamwe vanhu vakamunzwa achidzidzisa muGarireya vaiita sokuti vane chido chokumutevera. (Joh. 6:22-24) Asi Jesu uyo aigona kuona zviri pamwoyo akaziva kuti vanhu ava vainyanya kuda zvokudya kupfuura zvaaidzidzisa. (Joh. 2:25) Akaona chinetso chavo, akavatsiura nemwoyo murefu, uye akavaudza zvavaifanira kuita kuti vagadzirise mafungiro avo.—Verenga Johani 6:25-27.
11. (a) Taura muenzaniso unoratidza kuti kunyatsoziva mwana wako kungakubatsira sei kuona kana achinakidzwa neushumiri. (b) Ungabatsira sei mwana wako kuti anakidzwe neushumiri?
11 Kunyange zvazvo usingakwanisi kuona zviri pamwoyo wemwana wako, unokwanisa kuziva kuti anonakidzwa neushumiri here kana kuti kwete. Vabereki vakawanda vanombozorora pavanenge vari muushumiri nevana vavo kuitira kuti vambodyira-dyira. Asi unogona kuzvibvunza kuti, ‘Mwana wangu anonakidzwa nekuparidza here kana kuti anenge achingoda kudya patinombozorora?’ Kana ukaona kuti vana vako havasi kunyatsofarira ushumiri, ita zvimwe zvinhu zvinoita kuti vawedzere kunakidzwa nahwo. Unogona kuvapawo zvokuita pamunenge muchiparidza mose.
12. (a) Jesu akaratidza sei uchenjeri paakayambira vateveri vake nezveunzenza? (b) Nei yambiro yaJesu yainyatsoshanda kuvateveri vake?
12 Jesu aivawo neuchenjeri hwokuziva zvinhu zvinoita kuti munhu apedzisire aita chivi. Somuenzaniso, vateveri vake vaiziva kuti unzenza hwakaipa. Asi akavayambira nezvezvinhu zvinoita kuti munhu apedzisire aita unzenza achiti: “Munhu wose anoramba akatarira mukadzi zvokuti anomuchiva atoita upombwe naye mumwoyo make. Zvino kana ziso rako rokurudyi iroro richiita kuti ugumburwe, ribvise urirasire kure newe.” (Mat. 5:27-29) Yambiro yaJesu yaishanda chaizvo kuvaKristu vaitongwa neumambo hweRoma panguva iyoyo. Mumwe munyori wenhoroondo dzekare akataura kuti vaRoma vainakidzwa nekuona mitambo yainge yakazara nevanhu vaitaura zvinonyadzisa uye vachiita zvebonde. Saka yambiro yaJesu yakanyatsoratidza kuti aida vadzidzi vake uye aiziva zvinhu zvaigona kuvatadzisa kuramba vakachena.
13, 14. Mungabatsira sei vana venyu kuti vasavaraidzwa nezvinhu zvisina kuchena?
13 Uchenjeri hunogona kukubatsirawo kuziva kuti ungadzivirira sei vana vako kuti vasakanganiswa pakunamata. Mazuva ano, kunyange vana vaduku vanogona kuva pamuedzo wokuona zvinhu zvinonyadzisira nezvimwe zvinhu zvounzenza. Ichokwadi kuti semubereki wechiKristu unofanira kuudza vana vako kuti varaidzo isina kuchena yakaipa. Asi uchenjeri huchakubatsirawo kuziva kuti mwana wako anogona kuva pamuedzo wokuda kuona kuti zvinonyadzisira zvacho zvakamboita sei. Zvibvunze kuti: ‘Chii chinogona kuita kuti mwana wangu ade kuona zvinonyadzisira? Anoziva here kuti nei kuona zvinonyadzisira kune ngozi chaizvo? Ndiri munhu anotaurika naye here zvokuti mwana wangu anogona kundiudza kana zvikaitika kuti ambonzwa achida kuona zvinonyadzisira?’ Kunyange kana vana venyu vachiri vaduku chaizvo, munogona kuvaudza kuti: “Kana zvikaitika kuti masangana nezvinonyadzisira paIndaneti monzwa muchida kuzvitarisa, uyai mozondiudza. Musanyara. Ndinoda kukubatsirai.”
14 Uchenjeri huchakubatsirawo iwe semubereki kuti usarudze zvinhu zvinokuvaraidza nekungwarira. Pranas uyo ambotaurwa nezvake akati: “Zvinhu zvatinosarudza kuvaraidzwa nazvo isu vabereki zvakadai senziyo, mafirimu kana mabhuku, ndizvo zvinopedzisira zvava kufarirwawo nevana vedu. Unogona kuudza vana vako kuti vasaita zvakati nezvakati asi vachatevedzera zvavanoona uchiita.” Kana vana venyu vachiona muchisarudza kuvaraidzwa nezvinhu zvakachena, naivowo vachasarudza kuvaraidzwa nezvinhu zvakachena.—VaR. 2:21-24.
MWARI WECHOKWADI ACHAKUNZWA
15, 16. (a) Nei uine chokwadi chokuti Mwari achakubatsira kudzidzisa vana vako? (b) Tichakurukurei munyaya inotevera?
15 Chii chakaitika Manoa paakakumbira kubatsirwa kurera mwanakomana wake? “Mwari wechokwadi akateerera inzwi raManoa.” (Vat. 13:9) Vabereki, Jehovha achakunzwaiwo. Achapindura minyengetero yenyu uye achakubatsirai kudzidzisa vana venyu. Muchabudirira kuita izvi kana mukaratidza rudo, kuzvininipisa uye kana mukaratidza kuti munonyatsoziva vana venyu.
16 Jehovha anobatsira vabereki kuti vabudirire kudzidzisa vana vavo vaduku. Anobatsirawo vabereki kuti vakwanise kudzidzisa vana vavo vari kuyaruka. Nyaya inotevera ichataura kuti mungatevedzera sei Jesu pakuratidza rudo, kuzvininipisa uye uchenjeri pamunenge muchibatsira mwana wenyu ari kuyaruka kuti ashumire Jehovha.
^ ndima 5 MuBhaibheri, kuranga kunogona kureva kurayira, kudzidzisa, kutsiura uye dzimwe nguva kutorwadzisa anenge aita zvakaipa kuti asazozviitazve. Asi mubereki haafaniri kuranga vana akagumbuka.
^ ndima 7 Bhuku rinonzi The International Standard Bible Encyclopedia rinoti: “Mumutauro waitaurwa nevanhu vomunguva yaJesu, shoko rokuti ʼabbāʼ rainyanya kushandiswa kuratidza rudo uye ruremekedzo rwaipiwa vanababa nevana vavo.”


text:
First time yangu kusvirira babe mumota tayenda kuparty
Kutsvaga mari kunomboita kuti munhu ashaye kana nguva yekuzorora kana kutandara nevamwe. Pamba pandairoja ndaingoona landlord kupera kwemwedzi chete apa girlfeiend pese paaifona ndaingoti ndiri kubasa zvekuti ndakazongoona munhu akusafona ndikaziva kuti pano ndatorambwa pano.Ndakazoti ndakumutsvaga zvikanzi aaah sha inini I moved on nekuti handikwanise kumirira munhu asingagone kundipawo nguva yekuswera neni kana kundisvirawo zvako ndiri munhu ndinoita zemo dzimwe nguva iwewe unongogara uri kubasa.
Ndaishanda murestaurant saka nguva yainetsa kuwana apa dzimwe nguva ndaitota madoubles kuti ndiite mari. One day ndakadeedzwa kune imwe party yaiitwa husiku hwese ndikamboda kuramba asi shamwari yangu yakabva yati unochaisa late you go kubasa manheru saka uuye sha. Ndakashaya marambiro since party yainge about 1km away from my house saka ndakati ndichibva kubasa ndokubva ndayenda straight kuparty ndichizviudza kuti ndikaitawo 1 hour ndoona shamwari yangu kuti azive kuti ndasvika ndobva ndaenda kumba kunorara.Chimwe chakandipa kuti ndiyende kuparty zveshuwa ndainge ndisisina nguva yekufara nevamwe.
Party yainge yakazara tuvana tweku college kwaiyenda shamwari yangu apa vese vaiyita kunge vadhakwa kare apa inini ndainge ndamborova one tekubirira kubasa saka ndainge ndiri sober compared to vanhu vese vainge vari paparty apa. Ndakabuda mumba ndokubva ndamira panze hangu ndichinwa ndipo pandakaoma rimwe babe rakagara richichema ndokubva ndasvika ndikamuti ko urikuchemei haana kupindura instead akanditambidza foni yake painge pane Whatsapp message yekuti ainge arambwa nemukomana wainge adanana naye for 5 years. Ainge arambirwa pafoni ndakamudzosera foni yake ndokubva atowedzera mhere kuchema, inini nekunyara vanhu kuti vanozofunga kuti ndini ndamuchemedza ndakamutora ndokubva ndanomugarisa mumota kuback seat.
continue reading on next page…


text:
“Ida Jehovha Mwari Wako”
“Ida Jehovha Mwari wako nomwoyo wako wose nomweya wako wose nepfungwa dzako dzose.”—MAT. 22:37.
1. Chii chakaita kuti Mwari neMwanakomana wake vawedzere kudanana?
MWANAKOMANA waJehovha, Jesu Kristu, akati: “Ndinoda Baba.” (Joh. 14:31) Akatiwo: “Baba vanoda Mwanakomana kwazvo.” (Joh. 5:20) Izvozvo hazvifaniri kutishamisa nokuti kwemakore akawanda Jesu aiva “mhizha” yaMwari asati auya panyika. (Zvir. 8:30) Kushanda pamwe chete kwaakaita naBaba vake kwakaita kuti adzidze zvakawanda kwavari uye akava nezvikonzero zvakawanda zvokuvada. Ushamwari hwavo hwepedyo ndihwo hwakaita kuti vawedzere kudanana.
2. (a) Tinofanira kuitei kuti Mwari atide? (b) Tichakurukura mibvunzo ipi?
2 Munyori wepisarema Dhavhidhi akaimba kuti: “Haiwa Jehovha, imi simba rangu, ndichakudai kwazvo.” (Pis. 18:1) Isuwo tinofanira kuda Mwari nokuti anotida. Kana tikateerera Jehovha, achatida. (Verenga Dheuteronomio 7:12, 13.) Asi tinganyatsoda Mwari here isu tisingagoni kumuona? Zvinorevei kuda Jehovha? Nei tichifanira kumuda? Uye tingaratidza sei kuti tinomuda?
ZVINOITA HERE KUTI TIDE MWARI?
3, 4. Nei tichikwanisa kuda Jehovha?
3 “Mwari Mudzimu,” saka hatigoni kumuona. (Joh. 4:24) Asi zvinoita kuti tide Jehovha uye Magwaro anotikurudzira kumuda. Somuenzaniso, Mosesi akaudza vaIsraeri kuti: “Ida Jehovha Mwari wako nomwoyo wako wose nomweya wako wose nesimba rako rose.”—Dheut. 6:5.
4 Nei tichikwanisa kuda Mwari? Nokuti akatisika tiine chido chokumunamata uye tichikwanisa kuratidza rudo. Kana chido chedu chokunamata chikanyatsogutswa, tinobva tawedzera kuda Jehovha uye izvozvo zvinoita kuti tifare. Jesu akati, “Vanofara vaya vanoziva zvinodiwa zvavo zvomudzimu, nokuti umambo hwokumatenga ndohwavo.” (Mat. 5:3) Bhuku rinonzi Man Does Not Stand Alone rakanyorwa naA. C. Morrison rinotaura nezvechido chokunamata chatakaberekwa tiinacho richiti zvinoshamisa kuona kuti vanhu vagara vachitsvaka Mwari uye vachida kutenda maari.
5. Tinoziva sei kuti kana tikatsvaka Mwari tinomuwana?
5 Kana tikatsvaka Mwari tinomuwana here? Hongu, nokuti anoda kuti timuwane. Muapostora Pauro akaratidza izvozvo paakaparidzira boka revanhu rainge rakaungana paAreyopago yaiva pedyo neParthenon, temberi yainge yakatsaurirwa Athena, mwarikadzi wevaAtene. Chimbofungidzira uripo, Pauro achitaura nezvaMwari “akaita nyika nezvinhu zvose zviri mairi” uye obva atsanangura kuti Mwari “haagari mutemberi dzakaitwa nemaoko.” Muapostora wacho anowedzera kuti Mwari “akaita marudzi ose evanhu kubva pamunhu mumwe chete, kuti agare pamusoro penyika yose, uye akatema nguva dzakatarwa nemiganhu yakaiswa yokugara kwevanhu, kuti vatsvake Mwari, vamutsvangadzire, vamuwane, chokwadi, kunyange zvazvo asiri kure nomumwe nomumwe wedu.” (Mab. 17:24-27) Chokwadi vanhu vanogona kuwana Mwari. Zvapupu zvaJehovha zvinopfuura 7 500 000 ‘zvakamuwana’ uye zvinonyatsomuda.
ZVINOREVEI KUDA MWARI?
6. Jesu akati “murayiro mukuru pane yose uye wokutanga” ndoupi?
6 Tinofanira kuda Jehovha zvichibva pamwoyo. Jesu akajekesa pfungwa yacho mumwe muFarisi paakamubvunza kuti: “Mudzidzisi, ndoupi murayiro mukuru paMitemo yose?” Jesu akapindura kuti: “‘Ida Jehovha Mwari wako nomwoyo wako wose nomweya wako wose nepfungwa dzako dzose.’ Uyu ndiwo murayiro mukuru pane yose uye wokutanga.”—Mat. 22:34-38.
7. Zvinorevei kuda Mwari (a) ‘nomwoyo wedu wose’? (b) ‘nomweya wedu wose’? (c) ‘nepfungwa dzedu dzose’?
7 Jesu airevei paakati tinofanira kuda Mwari ‘nomwoyo wedu wose’? Aireva kuti tinofanira kuda Jehovha nemwoyo wedu wose wokufananidzira uyo une zvaunoita pamanzwiro edu, zvido zvedu, uye zvatinofunga. Tinofanirawo kumuda ‘nomweya wedu wose’ kureva zvose zvatiri semunhu kana kuti zvose zvatinoita muupenyu hwedu. Uyewo, kuda Mwari ‘nepfungwa dzedu dzose’ zvinoreva kuti mafungiro edu nezvatinenge tichifunga zvacho zvinofanira kuratidza kuti tinoda Mwari. Saka Jesu paakataura zvose izvi aireva kuti tinofanira kuda Jehovha zvokunyatsoperera kwaari.
8. Kunyatsoda Mwari kuchaita kuti tiitei?
8 Kana tichida Mwari nomwoyo wedu wose, nomweya wedu wose uye nepfungwa dzedu dzose tichagara tichidzidza Bhaibheri, tichaita zvose zvaanotiudza kuti tiite uye tichashingaira kuzivisa mashoko akanaka oUmambo. (Mat. 24:14; VaR. 12:1, 2) Kunyatsoda Jehovha kuchasimbisa ushamwari hwedu naye. (Jak. 4:8) Zvikonzero zvinoita kuti tide Mwari zvakawanda chaizvo zvokuti hatingambozvipedzi. Asi ngatikurukurei zvishoma zvacho.
NEI TICHIFANIRA KUDA JEHOVHA?
9. Nei uchida Jehovha?
9 Jehovha ndiye Musiki wedu uye anotipa zvatinoda. Pauro akati: “Naye tine upenyu, tinofamba uye tiripo.” (Mab. 17:28) Jehovha akasika nyika yakanaka chaizvo kuti ive musha wedu. (Pis. 115:16) Anotipawo zvokudya uye zvimwe zvinhu zvatinoda kuti tirarame. Saka Pauro akaudza vagari vomuRistra vainamata zvidhori kuti “Mwari mupenyu . . . [haana] kurega kuzvipupurira pakuti akaita zvakanaka, achikupai mvura inobva kudenga nemwaka inobereka zvibereko, achizadza mwoyo yenyu kwazvo nezvokudya nomufaro.” (Mab. 14:15-17) Chokwadi Jehovha anotipa zvose zvatinoda kuti tirarame. Ichi hachisi here chikonzero chakanaka chokuti tide Musiki wedu Mukuru?—Mup. 12:1.
10. Tinofanira kunzwa sei neurongwa hwatakaitirwa naMwari kuti tisunungurwe muchivi norufu?
10 Mwari akaita urongwa hwokuti chivi uye rufu zvatakawana kubva kuna Adhamu zvibviswe. (VaR. 5:12) Zvechokwadi, “Mwari anoratidza rudo rwake kwatiri pakuti, patakanga tichiri vatadzi, Kristu akatifira.” (VaR. 5:8) Chokwadi tinoda chaizvo Jehovha nokuti akaita kuti tikwanise kukanganwirwa zvivi zvedu kana tikapfidza uye tikava nokutenda muchibayiro chorudzikinuro chaJesu.—Joh. 3:16.
11, 12. Jehovha akatipa tariro dzipi?
11 Jehovha ‘anopa tariro inotizadza nomufaro norugare.’ (VaR. 15:13) Tariro yatinopiwa naMwari inoita kuti tikwanise kutsungirira miedzo. Vakazodzwa vanoramba ‘vakatendeka kunyange kusvikira kurufu, vachapiwa korona youpenyu kudenga.’ (Zvak. 2:10) Vaya vane tariro yokurarama panyika vanoramba vakaperera kuna Mwari, vachawana makomborero asingaperi munyika inenge yava Paradhiso. (Ruka 23:43) Tariro idzi dzinoita kuti tinzwe sei? Tinonzwa tichifara, tiine rugare uye tichida Mupi wezvipo “zvose zvakanaka nezvinopiwa zvose zvakakwana.”—Jak. 1:17.
12 Mwari akatipa tariro yorumuko inoita kuti tifare. (Mab. 24:15) Chokwadi tinorwadziwa chaizvo kana hama yedu ikafa, asi tariro yorumuko inoita kuti ‘tisasuruvara sezvinoita vasina tariro.’ (1 VaT. 4:13) Jehovha Mwari anosuwa kumutsa vakafa, kunyanya vaya vakatendeka vakadai saJobho. (Job. 14:15) Chimbofunga kufara kwatichaita patichava pamwe nevanenge vamutswa panyika. Tinonzwa tichida chaizvo Baba vedu vokudenga vakatipa tariro yorumuko!
13. Uchapupu hupi huripo hunoratidza kuti Mwari ane hanya nesu?
13 Jehovha ane hanya nesu. (Verenga Pisarema 34:6, 18, 19; 1 Petro 5:6, 7.) Kuziva kwatinoita kuti Mwari akagadzirira kubatsira vaya vakatendeka kwaari kunoita kuti tinzwe takachengeteka ‘semakwai emafuro ake.’ (Pis. 79:13) Mwari acharatidzawo kuti anotida nezvaachatiitira achishandisa Umambo hwaMesiya. Pashure pokunge Mambo waakasarudza Jesu Kristu abvisa chisimba, udzvinyiriri uye uipi zviri munyika, vanhu vanoteerera vachakomborerwa nerugare rukuru uye vachawana zvose zvavanoda kuti vanakidzwe neupenyu. (Pis. 72:7, 12-14, 16) Haubvumi here kuti tarisiro idzi dzinoita kuti tide Mwari wedu nemwoyo wedu wose, nemweya wedu wose nesimba redu rose uye nepfungwa dzedu dzose?—Ruka 10:27.
14. Mwari akatipa ropafadzo ipi inokosha?
14 Jehovha akatipa ropafadzo inokosha chaizvo yokuva Zvapupu zvake. (Isa. 43:10-12) Tinoda Mwari nokuti akatipa mukana uyu kuti titsigire uchangamire hwake uye kuti tibatsire vanhu kuti vave netariro yechokwadi munyika ino ine matambudziko. Uyewo tinoparidza tiine kutenda nechivimbo nokuti mashoko akanaka atinoparidza anobva muShoko raMwari wechokwadi uyo anozadzisa zvose zvaanotaura. (Verenga Joshua 21:45; 23:14.) Chokwadi makomborero uye zvikonzero zvinoita kuti tide Jehovha hazviperi. Asi tingaratidza sei kuti tinomuda?
TINGARATIDZA SEI KUTI TINODA MWARI?
15. Kudzidza Shoko raMwari uye kuita zvarinotaura kunotibatsira sei?
15 Gara uchidzidza uye uchiita zviri muShoko raMwari. Kuita izvi kunoratidza kuti tinoda Jehovha uye tinonyatsoda kuti shoko rake rive ‘chiedza panzira yedu.’ (Pis. 119:105) Kana tiri panguva yenhamo, tinogona kunyaradzwa nevimbiso dzakaita seidzi: “Haiwa Mwari, hamuzozvidzi mwoyo wakaputsika nowakapwanyika.” “Mutsa wenyu worudo, haiwa Jehovha, wakaramba uchinditsigira. Pfungwa dzangu dzinonetsa padzakawanda mukati mangu, kunyaradza kwenyu kwakarezva mweya wangu.” (Pis. 51:17; 94:18, 19) Jehovha anonzwira tsitsi vaya vanotambudzika uye Jesu anosiririswawo nevanhu. (Isa. 49:13; Mat. 15:32) Kudzidza Bhaibheri kunoita kuti tiwedzere kuva nechokwadi chokuti Jehovha ane hanya nesu uye izvozvo zvinoita kuti tiwedzere kumuda.
16. Kugara tichinyengetera kunotibatsira sei kuti tiwedzere kuda Mwari?
16 Gara uchinyengetera kuna Mwari. Minyengetero yedu inoita kuti tive pedyo ne“Munzwi womunyengetero.” (Pis. 65:2) Kana tikaziva kuti Mwari ari kupindura minyengetero yedu, tichawedzera kumuda. Somuenzaniso, zvimwe takaona kuti Mwari haabvumiri kuti tiedzwe kupfuura zvatinogona kutsungirira. (1 VaK. 10:13) Kana tikateterera kuna Jehovha patinenge tiine zviri kutinetsa, tinogona kuva ne“rugare rwaMwari.” (VaF. 4:6, 7) Dzimwe nguva tinganyengetera nechomumwoyo sezvakaitwa naNehemiya tozoona kuti Mwari ari kupindura munyengetero wedu. (Neh. 2:1-6) Kana ‘tikaramba tichinyengetera,’ toona kuti Jehovha ari kutipindura, tinowedzera kumuda uye tinovawo nechivimbo chokuti achatibatsira kukunda mimwe miedzo.—VaR. 12:12.
17. Kana tichida Mwari, tichaona sei nyaya yokupinda misangano?
17 Gara uchipinda misangano yechiKristu uye magungano. (VaH. 10:24, 25) VaIsraeri vaiungana kuti vateerere uye kuti vadzidze nezvaJehovha kuitira kuti vamutye uye vaite zvaitaurwa muMutemo wake. (Dheut. 31:12) Kana tichinyatsoda Mwari, hatiomerwi nokuita zvaanoda. (Verenga 1 Johani 5:3.) Saka ngatiitei zvose zvatinokwanisa kuti tipinde misangano yedu. Hatitombodi kusiya rudo rwataiva narwo pakutanga.—Zvak. 2:4.
18. Kuda Mwari kunoita kuti tiitei?
18 Shingaira kuzivisa “chokwadi chemashoko akanaka.” (VaG. 2:5) Kuda Mwari kunoita kuti titaure nezveUmambo hwoMwanakomana wake waanoda uyo ‘achatasva bhiza rake nokuda kwechokwadi’ paAmagedhoni. (Pis. 45:4; Zvak. 16:14, 16) Tinofara chaizvo patinobatsira vanhu kuti vadzidze nezverudo rwaMwari uye nyika itsva yaakavimbisa!—Mat. 28:19, 20.
19. Nei tichifanira kuonga urongwa hwaJehovha hwokufudza makwai ake?
19 Ratidza kuti unoonga urongwa hwaMwari hwokufudza makwai ake. (Mab. 20:28) Jehovha akatipa vakuru vechiKristu nokuti anoda kuti zvinhu zvitifambire zvakanaka. Vakuru vakaita “senzvimbo yokuvanda mhepo nenzvimbo yokuvanda dutu rine mvura, sehova dzemvura panyika isina mvura, somumvuri weibwe guru panyika yafa nenyota.” (Isa. 32:1, 2) Chokwadi tinokoshesa chaizvo nzvimbo yokuvanda mhepo ine simba kana kuti dutu rinotyisa! Kana tichipiswa nezuva, tinokoshesa chaizvo mumvuri weibwe. Saizvozvowo, vakuru vanotibatsira pakunamata uye vanotikurudzira kuti tirambe tichishumira Jehovha pasinei nematambudziko atinosangana nawo. Patinoteerera vaya vanotitungamirira, tinoratidza kuti tinokoshesa ‘zvipo izvi zviri varume’ uye tinoratidza kuti tinoda Mwari naKristu uyo ari Musoro weungano.—VaEf. 4:8; 5:23; VaH. 13:17.
RAMBA UCHIWEDZERA KUDA JEHOVHA
20. Kana uchida Mwari, mashoko ari pana Jakobho 1:22-25 achaita kuti uitei?
20 Kana uine ukama hwakanaka naJehovha, uchava ‘muiti weshoko, kwete munzwi chete.’ (Verenga Jakobho 1:22-25.) ‘Muiti weshoko’ ane kutenda kunooneka nemabasa akadai sokushingaira pakuparidza uye kupindurawo pamisangano yechiKristu. Kuda kwaunoita Mwari kuchaita kuti uteerere “mutemo wakakwana” waJehovha uyo unosanganisira zvose zvaanoda kuti uite.—Pis. 19:7-11.
21. Minyengetero yako yemwoyo wose ingafananidzwa nei?
21 Kuda Jehovha Mwari kuchaita kuti ugare uchinyengetera kwaari nemwoyo wose. Zviri pachena kuti Dhavhidhi aifunga nezvokupiswa kwaiitwa rusenzi nevaIsraeri zuva roga roga paakaimba kuti: “Munyengetero wangu ngaugadzirirwe serusenzi pamberi penyu, iko kusimudza zvanza zvangu sechinopiwa chezviyo chemanheru.” (Pis. 141:2; Eks. 30:7, 8) Kudai minyengetero yako yokukumbira, yokuteterera, yokurumbidza uye yokuonga ikaita serusenzi inonhuhwirira inomirira minyengetero inonzwiwa naMwari.—Zvak. 5:8.
22. Munyaya inotevera tichakurukura nezverudo rwakaita sei?
22 Jesu akati tinofanira kuda Mwari nomuvakidzani wedu. (Mat. 22:37-39) Sezvatichaona munyaya inotevera, kuda kwatinoita Jehovha uye mitemo yake kuchaita kuti tive neukama hwakanaka nevamwe uye kuchaita kuti tide vavakidzani vedu.